Мурожаатномадан руҳланиб... - AmuNews.uz - энг сўнгги янгиликлар\nДавлатимиз раҳбарининг Олий Мажлисга қилган мурожаатида биз педагоглар, таълим соҳаси ходимлари учун қатор янги имкониятлар яратилиши билан бир қаторда катта масъулият, шижоат билан фаолият олиб боришимиз керакли алоҳида таъкидланди. Президентимиз инсон ҳаётида илм-маърифат, маънавият беқиёс аҳамият касб этишини, қолавереса, жаннатмакон ватанимизни ривожланган мамлакатга айлантиришдек улуғ мақсадимизга халқимизнинг илм-маърифати, маънавиятини янада юксалтириш ҳамда барча соҳаларда жадал ислоҳотларни амалга ошириш орқали эришиш мумкинлигини эътироф этди.\nЮртбошимиз ўз нутқида: ”…Бунинг учун, авваламбор, ташаббускор, ислоҳотчи бўлиб майдонга чиқадиган, стратегик фикр юритадиган, билимли ва малакали янги авлод кадрларини тайёрлашимиз зарур. Шу мақсадда ҳам юртимизда боғчадан бошлаб олий таълимгача бўлган таълимнинг барча босқичларини жадал ривожлантиришга эътибор қаратилмоқда. Нафақат ёшлар, балки бутун жамиятимиз аъзоларининг билими, савиясини ошириш учун, аввало, илм-маърифат юксак маънавият керак. Илм йўқ жойда қолоқлик, жаҳолат ва албатта, тўғри йўлдан адашиш бўлади. Илм-маърифат, манавият бизга ҳаводек керак! Шарқ донишмадлари айтганларидек, энг катта бойлик бу - ақл-заковат, илм, энг катта мерос бу – яхши тарбия, энг катта қашшоқлик бу – билимсизликдир! ” – дея таъкидлади.\nШунингдек, таълим тизмида юқори натижаларга эришиш учун МТМ ларга қамраб олиш кўрсаткичларини юқори даражага етказиш зарурлиги, хусусан, жорий йилда мактаб ёшигача бўлган болаларни МТМларга қамраб олиш даражасини 60%га етказиш олдимизда турган аниқ мақсадлардан бири этиб белгиланди.\nШавкат Миромонович ўз мурожатларида белгилаб берганларидек, бу йилдан бошлаб илк бор 6 ёшли болаларни мактабгача тайёрлаш тизими жорий этилади, давлат бюджети ҳисобидан 36 та янги мактаб қурилиб, 216 таси капитал таъмирланади. Қолаверса, 55 та янги хусусий мактаб ташкил этилиб, уларнинг сони 141 тага етказилади. Педагогик малака ва маҳоратга эга бўлган, ўз ишида аниқ натижаларга эришган ўқитувчиларга юқори маош тўлаш тизими жорий қилинади.\nҚолаверса, 2021 йилги Халқаро баҳолаш жараёнига тайёргарлик кўриш учун 348 та таянч мактабини белгилаб, 1 йил ичида 6000 та ўқитувчиларнинг малакаси оширилади. Жорий ўқув йилидан бошлаб мутлақо янги профессионал таълим тизими йўлга қўйилади. Ёшларимизнинг таҳсил олишлари учун ҳамма қулайликларни яратилади.\nЖумладан, шу мақсадда Олий таълим учун давлат грантлари 2 баробар оширилиши белгиланди. Мактаб битирувчиларининг Олий таълимга кириш даражасини 25% га, келгусида 50-60% га етказишиш зарурлиги ҳам алоҳида таъкидланди. Бу - биз педагоглар зиммасига катта масъулият юклайди.\nВаҳобжон Давлетов, 36-сонли мактабнинг физика фани ўқитувчиси\nАмударёда йил бошидан бери 49 та кичик бизнес субъектларига жами 3 млрд. 937 млн. сўм кредит маблағлари ажратилди\nИСТИҚЛОЛНИНГ ОЙДИН ЙЎЛЛАPИДА\nЎЗБЕК ХАЛҚИГА ТИНЧЛИК ВА ОМОНЛИК КЕPАК!


Раҳбар ёки бош бухгалтер, юридик манзил ёки хизмат кўрсатувчи банк ўзгарганда ЭҲФ тизимидаги реквизитларни эскилари ҳужжатларда бошқа пайдо бўлмайдиган қилиб (амалиётда шундай ҳолатлар учраб туради) қандай алмаштириш мумкин? Ҳисобварақ-фактуралар ва бошқа электрон ҳужжатлар контрагентга етиб бормаса, нима қилиш керак? ДСҚ ҳузуридаги «Янги технологиялар» ИТМ ЭҲФни жорий этиш ва уларга хизмат кўрсатиш бўлими бошлиғи Нозим ТЎРАЕВ buxgalter.uz илтимосига кўра электрон ҳужжат айланиши тизимида ишлашнинг нозик жиҳатлари ҳақида гапириб берди:\n– Электрон ҳужжатларда доим тўғри ахборот акс этиши учун бир нечта оддий қоидага амал қилиш лозим:\n1. Ҳужжатни имзолашда фойдаланиладиган электрон рақамли имзо ҳужжатни имзолаш ваколати берилган ходим номига берилган бўлиши керак. Тизимнинг талабларига кўра у юридик ёки жисмоний шахснинг ЭРИ бўлиши мумкин. Асосийси, у ҳужжатни имзолаётган ходимга тегишли бўлиши керак.\nЭРИни масофадан туриб олиш мумкин. Йўриқномани бу ерда ўқинг.\n2. Айрим электрон ҳужжат айланиши операторлари электрон ҳужжатлар шаклларини ташкилот СТИРи киритилганда солиқ органларининг маълумотлар базасидан автоматик равишда ахборот оладиган функционал билан таъминлайдилар.\nРаҳбарингиз, бухгалтерингиз ёки юридик манзилингиз ўзгарган бўлса, 10.07.2014 йилдаги 2600-сон Низомга 8 ва 9-иловалар билан тасдиқланган, тўлдирилган шаклларни солиқ тўловчининг шахсий кабинети орқали 10 кун ичида солиқ органларига жўнатишингиз керак.\nЯнги директор ва бош бухгалтер тўғрисидаги ахборотни ҳисоб маълумотларига тез киритиш учун солиқ тўловчининг шахсий кабинетининг «Ҳисоб маълумотлари» бўлимидаги «Ҳисоб маълумотларини ўзгартириш» тугмачасидан фойдаланиш мумкин.\n3. Юқорида айтилганларнинг ҳаммасини бажарган бўлсангиз, бироқ электрон ҳужжатларингизда барибир эскирган ахборот қайд этилган майдонлар қолаётган бўлса, ЭҲА операторингизнинг call-марказига ёрдам сўраб мурожаат қилишингиз лозим. Улар масофадан туриб созлашда ёрдам берадилар.\nКонтрагент ЭҲФни кўрмаяпти\nБаъзан жўнатган ҳужжатларингиз роуминг-оператор ёки контрагентда акс этмаслиги мумкин. Қуйидаги ҳолларда шундай вазиятлар юзага келади:\nҳужжат шаклини тўлдириш чоғида хатоларга йўл қўйилган бўлса;\nконтрагент бу турдаги ҳужжатни (масалан, ишончнома ёки ТТЮ) қўлламайдиган оператор хизматларидан фойдаланса. Истисносиз барча ЭҲФ операторлари фақат электрон ҳисобварақ-фактураларни айирбошлаш билан шуғулланади;\nортиқча юклама тушиши оқибатида техник муаммолар юзага келса ва ҳ.к.\nЭлектрон ҳужжатни шакллантираётганда операторнинг йўл-йўриқларига қатъий амал қилинг ва маълумотларни қайта текширинг. Мисол учун, ЭҲФни шакллантираётганда ҚҚС тўловчиси эҳтиётсизлик оқибатида уни тўламаслигини кўрсатиши мумкин. ЭҲФ роуминг оператори автоматик равишда хатони кўриб, ҳужжатни жўнатувчига қайтаради. Бундай ЭҲФ my.soliq.uz порталида ҳам, контрагентда ҳам кўринмайди.\nТовар ишончнома асосида етказиб берилиши бошқа вазият… Электрон ишончнома кимнинг номига берилган бўлса, ўша шахс томонидан имзоланмагунча контрагент уни кўрмайди. Яқин пайтгача бу электрон ҳужжат айланишидаги энг долзарб муаммо эди, ҳозир эса расмийлаштириш қоидалари анча ўзлаштирилгани боис у кўп юзага келмаяпти. Шу ва шунга ўхшаш муаммоларни ҳал қилиш учун хатони бартараф этишнинг ўзи кифоя.\nҚандай қилиб электрон ишончномани тузиш ва унинг асосида расмийлаштирилган ЭҲФни имзолаш ҳақида бу ерда ўқинг.\nШунингдек шартнома тузиш чоғида, биргаликда ишлаш жараёнида нафақат ЭҲФдан, балки электрон шаклдаги бошқа ҳужжатлардан ҳам фойдаланишни режалаштираётган бўлсангиз, ҳамкорингиз билан ушбу жиҳатни албатта келишиб олинг. Келгусида муаммолар юзага келмаслиги учун иккала тарафнинг ЭҲФ операторлари ушбу ҳужжатларни айирбошлашни қўллашлари керак. Муаммо қайси оператор хизматларидан фойдаланишни танлаш йўли билан ҳал этилади.\nТехник муаммоларни операторларнинг ўзлари ҳал қиладилар. Ортиқча юклама ва узилишлар – вақтинчалик муаммо. Ҳозир ЭҲА тизимининг барча бўғинларида моддий-техникавий базани мустаҳкамлаш ишлари олиб борилмоқда.\nМуаммолар юзага келганда улар ҳақида ЭҲФ роуминг оператори ёки операторига хабар бериш керак, бу уларни тезкор ҳал қилиш имконини беради.


Андижонда қизининг ўлимига товон сифатида Спаркни қўлга кирита олмаган аёл ўзига ўт қўйди – Газета.uz\nИюлда Андижонда вояга етмаган Т.М. севган йигитини кутаётгани акс этган расмлар тарқалишидан қўрқиб, ўзини осиб, жонига қасд қилади. Унинг онаси ноябрда терговдан норози бўлиб, қизини «шантаж» қилган Н.М.дан товон сифатида Спарк ундиришни сўрайди. Мақсадига ета олмагач эса, эрини кўрсатмаси билан ўзини ёқиб юборади.\nLotinchada 30 ноябр 2020, 22:51 Жамият\nШу йилнинг 24 июль куни соат 23:00 ларда Марҳамат туманида яшовчи фуқаро Н.М. (1999 й.т.), севган йигитини кутиб турган вояга етмаган қизни уяли телефонига расмга олиб, ушбу фотосуратларни унинг ота-онаси ва профилактика инспекторига кўрсатишини айтган.\nБу маълумотлар ошкор бўлишидан қўрққан қиз ўзини осиб, жонига қасд қилган. Мазкур ҳолат юзасидан Жиноят кодексининг 141−1-моддаси [Шахсий ҳаёт дахлсизлигини бузиш] билан жиноят иши қўзғатилган ва ҳозирда тергов ҳаракатлари олиб борилмоқда.\nБош прокуратура маълум қилишича, 30 ноябрь куни марҳуманинг онаси олиб борилаётган тергов ҳаракатларидан норози бўлиб, Андижон вилоят прокуратурасига боради. Унинг фикрича, қабул жараёнида терговчи томонидан уларнинг талаблари бажарилмагани, қизининг вафотида айбдор бўлган Н.М.дан товон сифатида «Спарк» автомашинаси ундирилмагани ва бундан норози эканини билдиради.\n«Вилоят прокурорининг биринчи ўринбосари Ф.Рахманов қабул жараёнида жиноят иши бўйича тергов ҳаракатлари давом этаётганини маълум қилган. Шунингдек, «Спарк»ни ундириш тергов органларининг ваколатига кирмаслиги, тергов якуни бўйича барча айбдор шахсларга нисбатан қонуний чоралар кўрилишини тушунтиради. Жавобдан қониқмаган фуқаро С.Б. автомашина ундирилмаган тақдирда ўзига ўт ёқиб, жонига қасд қилишини айтиб, вилоят прокуратурасини тарк этган», — дейилади бош прокуратура хабарида.\nВазият кескинлашиши оқибатида Андижон вилоят ИИБ пост-патруль хизмати ходимлари вилоят прокуратурасига чақиртирилган.\nШундан сўнг, шу куннинг ўзидаёқ, таҳминан 13:20 да марҳуманинг онаси вилоят прокуратураси автомашиналар тураргохида бақириб, бошқа шахсларни ўзига жалб қила бошлаган. Турмуш ўртоғидан бир литрли идишда бензин ҳамда гугуртни олиб, ўзининг елкасига қуйган. Турмуш ўртоғи ўзини ёқиши ва вилоят прокуратураси биноси ичига югуриб кириб кетиши ҳақида кўрсатма бергач, аёл ўзига ўт қўйиб ёқиб юборган.


ЎзА - Фарғона вилояти жамоаси финалда иштирок этади\nАндижон шаҳридаги вилоят футбол академияси ўйингоҳида “Универсиада-2019” спорт мусобақаларининг футбол спорт тури бўйича ҳудудий саралаш босқичи якунига етди. Унда Андижон, Наманган ва Фарғона вилоятлари жамоалари ғолиблик учун ўзаро баҳслашди.\nОлий ўқув юртларида таҳсил олаётган ёшлар ўртасида спортнинг қатор турлари оммавийлигини ошириш, маҳоратли спортчиларни аниқлаш ва уларнинг янада юқори натижаларга эришишларида мазкур спорт мусобақаси муҳим аҳамият касб этмоқда. Универсиада ўйинларида тобланган юзлаб спортчиларимиз жаҳон спорт ареналарида мамлакатимиз шарафини муносиб ҳимоя қилиб келмоқда.\nУниверсиада спорт мусобақасининг ҳудудий саралаш босқичида миллионлар ўйини ҳисобланган футбол мусобақаси қизғин курашлар остида ўтди.\nУч кун давомида айланма тизимида ўтказилган ўйинларда қуйидаги натижалар қайд этилди:\nАндижон вилояти – Наманган вилояти 1:3\nНаманган вилояти – Фарғона вилояти 1:1\nАндижон вилояти – Фарғона вилояти 1:3\nЎйинлар аслида кеча якунланган. Бироқ юзага келган можароли ҳолат ғолибни аниқлаш имконини бермади. Очко ва голлар бўйича бир хил натижага эга бўлган Фарғона ҳамда Наманган вилояти жамоаларининг ўйинлардаги кўрсаткичлари кўриб чиқилиб, ғолиб номи эълон қилинадиган эди. Лекин Наманган вилояти жамоаси таркибига сохта ҳужжатлар асосида олий ўқув юртларида таҳсил олмайдиган футболчи киритилганлиги маълум бўлди.\nМазкур ҳолат масъул ва мутахассислар томонидан атрофлича ўрганиб чиқилиб, тегишли баённома асосида Наманган вилояти жамоасига ҳар икки ўйин учун техник мағлубият ёзилди. Шундай қилиб, Фарғона вилояти жамоаси “Универсиада – 2019” мусобақаси финал босқичида қатнашиш йўлланмасини қўлга киритди.


Мухлислар Галь Гадотни ёзган твити сабаб «Мўъжизакор аёл»дан ҳайдаб юборишни талаб қилмоқда » Ўзбекистон янгиликлари – Zamin.uz\n, 22 2021, 13:19\n14 мая, 17:15 2 018 Маданият\n«Мўъжизакор аёл» фильми юлдузи Галь Гадот Исроил—Фаластин можароси борасидаги ёзган твити сабаб ижтимоий тармоқларда баҳс-мунозаралар марказида қолиб кетди. Актриса ўзининг Twitter’даги саҳифасига юзага келган вазиятдан ташвишда экани ва уни қўллаб-қувватлаш ҳақида ёзган, бироқ фойдаланувчилар уни геноцид тарафдори ва тарғиботчилигида айбламоқда, деб хабар беради «Film.ru».\n«Юрагим чилпарчин бўлмоқда. Мамлакатим уруш ҳолатида. Исроил озод ва хавфсиз миллат сифатида яшашга ҳақли. Қўшниларимиз ҳам бунга лойиқ. Қурбонлар ва унларнинг оилалари учун дуодаман. Ақл бовар қилмас бу душманлик якунланишини, етакчиларимиз ёнма-ён тинч яшашимизга бирор ечим топишига дуо қиламан», — деб ёзади Гадот.\nИжтимоий тармоқ фойдаланувчилари Галь Гадот Исроил армиясида хизмат қилганини эслаб ўтган, айримлар уни қотил дея ёзмоқда. Твит остида юзага келган онлайн-уруш оқибатида мухлислар актрисани DC кинооламидан ҳайдаб юборишни талаб қила бошлаган.\nОрадан бироз вақт ўтгач Гадот пост остидаги изоҳларни ёпиб қўйган. Шу билан бирга, актрисани қўллаб-қувватлаганлар ҳам бор. Жумладан, Техас штатидан бўлган сенатор Тед Круз улар орасида.\nЭслатиб ўтамиз, Қуддуснинг ал-Ақсо масжидида Исроил полицияси ва фаластинликлар ўртасидаги тўқнашувлардан сўнг Ғазо секторини назорат қилувчи HAMAS гуруҳи Исроил ҳудудига ракета ҳужумларини бошлади. Бунга жавобан Исроил ҳарбий ҳаво кучлари Фаластин ҳудудларига авиазарбалар йўллади. Мазкур ҳужумлар оқибатида 12 май ҳолатига кўра, 40 киши — Ғазода 35, Исроилда 5 киши ҳалок бўлди.\nКиркоровнинг Тошкентда бўлиб ўтган концертидаги раққосалар танқидга учради (фото) 20 дек, 10:25\nҚозоғистоннинг “Айка” фильми “Film fra sør” халқаро кинофестивалида ғолиб бўлди 22 ноя, 12:05\n"Энг кўп ҳақ тўланадиган актриса" номи маълум бўлди 19 авг, 22:33\nАктриса Саида Саидбекова турмушга чиқди (фото) 28 янв, 22:50\nЯнги «Сотқин» фильми «видеоқароқчилар» ўлжасига айланди 07 апр, 22:46\nЧечен ёзувчиси «Аватар» фильми унинг асаридан ўғирланганини айтиб, Кэмерондан фойдани бўлишишни талаб қилди 12 мар, 17:25


Бош мақола, Муносабат, Муҳокама учун мавзу | 08/27/2015 06:47- 12369 марта ўқилди\n08/30/2015 at 13:53-\nБу ерда Шокир Саъдуллаев энг огрикли, бор нарсани кутараяпти бу битта эпизод холос.\nЭнг мухими! мана шунака харакатлар булаяпти, юкорида утирган тожикилар тарафидан, бу бор гап буни купчилик зиёлилар билади ошкора айтмаса хам.Хатто вазият шу даражага бориб етдики,Узбекистонда узбекдан бошка хаммага яхши.Узбек узини юртида камситилган.Сизларга ёкмаса хам ёкса хам шу гап.\n08/30/2015 at 02:47-\nМақола нимани ёмонлашни билмай қолган одамнинг иши бўпти. “Бетакор” ва “Ягона” деб ёзмаган ўзбек шоири бормикан дунйада. Шокир Сулаймон ҳам албатта ёзган. Ҳа, энди қашимаган жойи қолмаганидан ёзганда дейишингиз мумкин. Бу ахмақ Навоий луғатига қарасин БЕ билан бошланган сўзлар қанчалик кўплигини кўради. ЯКка ҳам қарасин: Биз туркийларни ЯКҚАЛАМ қилдим деган деган бўлсалар, ҳам тожикини ҳам арабини ишлатган бўлсалар, ҳазратниям ур калтак, сур калтак қилишни таклиф қилаяптими бу БЕОДОБУ БЕАҚЛ! Яна бир гап:\nШокир Сулаймоннинг шу кичкина пачақ мақолачасида унинг ўзи мана шунча тожики сўзларни ишлатибди: ЎЗБЕКИСТОН, ОГОҲ,ТАКРОР, СОФ, шиорБОП, УСТУН, КАСлар, ХОР, НАҲОТ…. Шундай экан, нима қиласан оғзингни булғаб Бундан кейин сендан тожики ишлатмай ёзишингни кутиб қоламиз. Ўзбек тили ёнидаги халқлар тилидан фарқли равишда ЎРТА ОСИЁ тилига, УМУМТУРКИСТОН тилига айлангани учун қудратлидир.\n08/30/2015 at 05:42-\nЕлбек,ким ахмоқлигини сен ҳал қилмайсан. Тепада ЎЗИ турибди. ЎЗИ айтади ким ахмоқлигини. Шокир Сулаймон арабча ва тожикини умуман ишлатмаслик ҳақида сўз юритмаяпти.Сўз беш сўздан иборат асосий бош шиорда иккита сўз тожики экани ҳақида боряпти.Бунинг жуда катта фарқи бор.\nСен тожик тағин тожиклигингга борибсан. Ўзбек тилининг қудратлилигини тан оляпсану, фақат тожик тили туфайли қудратга энган, деган фикрингни тиқиштиряпсан. Бекорларни айтибсан…\n08/31/2015 at 01:01-\nНодир, Ўзи деганда кимни назарда тутганингни билмадим. Оллоҳ демоқчи бўлсанг, Оллоҳ миллат айирганни мусулмон деб билмайди. Ман миллатим эса мен 100 фоиз Қангғлиман. Санинг кимлигингни эса билмадим. Баъзан тажиклар ўзбек тилининг ҳимаячиси бўладилар, ўзларини ўзбек деб ишонтириш учун.\n08/28/2015 at 06:27-\nTojiklar bizning do’stimiz. Arabcha so’zlardan ehtiyot bo’lish kerak. Arabcha so’zlar jihodga va narigi dunyoga o’tkazib yuboradi.\n08/28/2015 at 04:50-\nХакикатдан миллатчилик килиш яхши эмаску, лекин Самарканд, Бухорода яшаётган тожик миллатига мансуб ёшлар узбек тилини билмайди,билса хам гаплашишни хохламайди. Ахир Узбекистонда Узбек тили Давлат тилига утганига 20 йилдан ошди.\nDilmurod Jumaboyev: Barkamol avlod (advanced generation) compete in Jizzakh - 30974 марта ўқилган\nДИЛДАН ДИЛГА КЎЧГАН САТРЛАР (Ҳамроқул Асқар ижодига чизгилар) - 30973 марта ўқилган\nЎзбекистон халқ шоири Омон Матжоннинг Президентга шеърий табриги - 30940 марта ўқилган


Европа Иттифоқи парламенти депутатлари бугун 17 август куни ўтказилган мажлисда Беларусда 9 август куни ўтказилган президент сайловига доир қўшма баёнот қабул қилган.\nУнга кўра, Европарламент депутатлари Беларусда ўтказилган президентлик сайлови натижаларини тан олмаслигини маълум қилишган.\nБаёнотда ёзилишича, Беларусдаги сайловда овозлар Лукашенко фойдасига сохталаштирилган ва унда мухолифат номзоди Светлана Тихановская ғолиб чиққан бўлиши эҳтимоли борлиги туфайли сайлов натижаси Евроиттифоқ томонидан тан олинмаслиги маълум қилинган. Европарламент депутатлари Лукашенкони Европа Иттифоқи учун персона нон грата (исталмаган шахс) деб ҳисоблайди.\n«9 август куни Беларусда бўлиб ўтган президент сайловлари эркин ва адолатли бўлиб ўтмаган. Сайловда мухолифат вакили Светлана Тихановская ғалаба қозонгани ҳақиқатга яқин. Шунинг учун биз Александр Лукашенкони Беларуснинг қайта сайланган президенти сифатида тан олмаймиз ва уни Европа Иттифоқида персона нон грата деб биламиз», дейилади баёнотда.\nШунингдек, Европарламент депутатлари Беларусь бўйлаб тинч намойиш ўтказаётган аҳоли вакиллари билан бирдам эканини билдирган: «Биз Беларусь халқининг мустақил кузатувчилар назорати остида янги ва эркин сайловлар ўтказилишини талаб қилиб чиқаётганини қўллаб-қувватлаймиз», дейилади баёнот матнида.\nЕвропа Кенгаши раиси Шарль Мишелнинг айтишича, 19 август куни Беларусдаги вазиятни муҳокама қилиш учун Европа Кенгаши аъзоларининг йиғилиши бўлиб ўтади.


“Ёш лидерлар форуми” қандай лидерларни етиштирмоқчи? - | Hizb-Uzbekiston.info\nHome›ХАБАР ВА ИЗОҲ›“Ёш лидерлар форуми” қандай лидерларни етиштирмоқчи?\n“Ёш лидерлар форуми” қандай лидерларни етиштирмоқчи?\nХабар: Жорий йил туркий давлатларда “Ёшлар ташаббусларини қўллаб-қувватлаш йили” деб эълон қилинган эди. Шу муносабат билан жорий йилнинг 3-4 июнь кунлари Бухоро шаҳрида Туркий давлатлар ташкилотининг IV Ёш лидерлар форуми ўтказилди.\nФорумнинг биринчи иш кунида Туркий давлатлар ташкилоти бош котиби Бағдод Амреев, Baykar Technology технологик директори Сельжук Байрактар, Туркия ёшлар ва спорт вазири Халис Юнус Эрсёз, Ўзбекистон Ёшлар ишлари агентлиги директори Алишер Саъдуллаев, Бухоро вилояти ҳокими Ботир Зарипов иштирок этган.\nМаросим сўнггида 2022 йил давомида Бухоро шаҳрида амалга ошириш режалаштирилган ҳаракатлар режаси ҳам имзоланди.\nМаълумот ўрнида айтиш мумкинки, мазкур “Ёш лидерлар форуми” 2018-йилдан буён туризмни ривожлантириш, давлатлар ўртасида ўзаро ҳамкорликни мустаҳкамлаш ва тажриба алмашиш мақсадида анъанавий тарзда ўтказилиб келинади. Шу кунга қадар ушбу форум Озарбайжон, Қозоғистон ва Қирғизистон Республикасида ўтказилган. (Газета.уз)\nИзоҳ: Юқорида қайд қилинганидек, “Ёш лидерлар форуми” Туркий давлатлар ташкилоти тарафидан уюштириб келинади. Шунга кўра, бу анжуманнинг ғоясини ва уни амалга ошириш йўналишларини ҳам Туркий давлатлар ташкилоти ишлаб чиқади. Бу ташкилот ҳақида тиниқ маълумотга эга бўлмасдан, “Ёш лидерлар форуми”да зимдан илгари сурилаётган “уйғониш, бирлашиш ва тараққий этиш” тушунчаларининг моҳиятини англаб етиш бир мунча қийин кечади. Шу мақсадда бу ташкилотнинг ғоя ва мақсадларига қисқача тўхталамиз.\nТуркий давлатлар ташкилотининг режа ва мақсадлари 2009 йил 3 октябрда имзоланган Нахичеван битимида кўрсатилган. Мазкур шартномада аъзо давлатлар ўртасида сиёсий, тижорий-иқтисодий, маданий ва ҳуқуқий ҳамкорлик имкониятларини орттириш мақсад қилинган. Бу режалар диққат билан ўрганилса, ташкилотга аъзо давлатлар ўртасидаги ўзаро ишончнинг заиф бўлгани, бу шартномада алоқаларни мустаҳкамлашга алоҳида эътибор қаратилгани маълум бўлади. Шунингдек, Туркиядан ташқари барча аъзолари собиқ шўро давлатлари бўлган бу ташкилот ўз олдига устивор вазифа сифатида терроризм ва экстремизм, трансчегаравий жиноятларга қарши курашда ҳамкорлик қилишни белгилагани билан Россия қаршисидаги сиёсий иттифоқ бўлишни мақсад қилган Америка лойиҳаси эканини кўрсатади. Чунки 1992 йилда Билл Клинтоннинг президентлик даврида АҚШда туркий тилли давлатларни бирлаштириш лойиҳаси мавжудлиги маълум қилинган. Ўша йилнинг ўзида Туркия етакчилигида туркий тилли давлат раҳбарларининг саммитлари ўтказила бошланди. 1993 йилда ТуркСой ва ТуркПа тузилмалари таъсис этилди. Айниқса, Америка дастаги билан иқтидорга келган Турғут Ўзол ва Ражаб Тоййип Эрдоған даврида бу лойиҳани амалга оширишда жадаллик ва олдинга силжиш кузатилди. Бундан ташқари, мунозара ва баҳсларга қарамай, инглиз тили ташкилотнинг расмий тили деб эълон қилинди. Эрдоған ҳукумати АҚШга қўл келувчи бу миллатчилик дастуридан иккинчи даражали мақсад сифатида ўз ҳокимиятини мустаҳкамлашда фойдаланмоқда. Аъзо давлатлар билан савдо алоқаларини кучайтириш ва молиявий ресурсларни топишга алоҳида эътибор қаратилаётгани мана шу мақсадни ифодалайди. Биринчи даражали мақсад сифатида эса, Россияни ғазаблантирмайдиган шаклда аъзо давлатларни ташқи сиёсатда Америка нуқтаи назарини қўллаб-қувватловчи давлатлар сафига тортишга уринмоқда.\nХулоса қилиб айтадиган бўлсак, Туркий давлатлар ташкилотининг “Ёш лидерлар форуми” ёшларимизни демократик дунёқараш ва капиталистик қоидалар асосида юксалишга ҳамда миллийлик асосида уйғониш ва бирлашишга, Ислом умматидан ажралишга чақираётган бузғунчи анжумандир. Миллийлик ғоясини бирлашиш ва тараққий этишнинг бирдан-бир йўли деб айтаётганлар Исломнинг миллатчилик ҳақидаги очиқ ҳукмларини кўрмаганга олишади. Исломий чиқишлари билан машҳур бўлган Эрдўғон ҳам миллатчиликнинг тубанлигини эътироф этмайди. Ҳақиқат шуки, туркий бирлик ғояси мусулмонларни Исломга тўлиқ амал қилишдан тўсади ва демократия куфр низомига бўйин эгиб яшашга маҳкум қилади. Бу ташкилотнинг тамал тоши қўйилганига 30 йил бўлибдики, бирор марта Афғонистон ва Ироқ туркларини босқинчи империалистлардан, уйғур биродарларимизни коммунист Хитойдан қутқариш ҳақида гапирилганига гувоҳ бўлмадик. Аксинча, Туркияга ҳижрат қилган Ҳизб ут-Таҳрир аъзолари ва бошқа холис мусулмонларни яширинча экстрадиция қилинаётгани фош бўлмоқда.\nҲозирда Америка Эрдўғон ҳукумати қўли билан туркий тилли давлатларни уюштириш учун турли воситаларни қўллаяпти. Булардан бири мусулмон ёшларни миллатчиларга айлантириш режасидир. Сиёсат ўлчовида 20-30 йил жуда оз вақт ҳисоблангани учун бу вақт оралиғида янги авлодни шакллантиришга енг шимарган. Бўлиб ҳам Исломидан маҳрум қилинган ва моддий қийинчиликлардан инграётган халқимизда бузғунчи миллатчилик ғоясини пайдо қилишда Америка ҳеч қандай тўсиқни кўрмаяпти. Биз мусулмонлар бундай хатардан ўз вақтида огоҳ бўлишимиз лозим. Тил ва миллат ҳақидаги фалсафий фикрларнинг жамиятимизда ёйилишига қаттиқ қарши туришимиз зарур. Чунки бу фикрлар қалбларга ўрнашса, Ислом олиб келган тўғри йўлдан бориш имконсиз ишга айланади. Ўз миллатидан фахрланиш, бошқаларни паст санаш ҳисси Ислом Умматини бир вужуд бўлиб бирлашишига тўсиқ бўлади. Ислом билан азиз бўлган Умматни демократия ва миллатчилик зулматларида тентираб юришини узайтиради. Аллоҳ Таоло айтади:\n(وَاعْتَصِمُوا بِحَبْلِ اللهِ جَمِيعًا وَلَا تَفَرَّقُوا…)\n– “Барчангиз Аллоҳнинг арқонига боғланингиз ва бўлинмангиз!” (Оли Имрон:103)\nМирзиёвнинг Туркияга сафари ва “Буюк Турон” лойиҳаси\nTags“Ёш лидерлар форуми”“Туркий давлатлар ташкилоти”\nМирзиёевнинг Тожикистонга сафари ортида нималар турибди?\nАқсони озод қилиш учун армияларимизнинг Умматга қўшилиш вақти келмадими?!


Қишлоқ аҳолиси ичимлик суви билан таъминланди\nСурхондарё вилояти Денов туманидаги тоғли Кўхсор қишлоғи вилоят давлат солиқ бошқармаси бошлиғи Сирожиддин Эшматов кўмагида тоза ичимлик суви билан таъминланди.\nЖорий йилда вилоят давлат солиқ бошқармаси бошлиғининг туман марказидан 200 километр узоқда жойлашган тоғли қишлоқда ўтказган сайёр қабулида аҳоли қатор масалаларни ўртага ташлаб, ичимлик сув билан боғлиқ муаммоларини ҳам айтган ва тоғли ҳудудга қувурлар тортишда амалий ёрдам сўраган эди.\nТоғлар қўйнидаги чекка қишлоқда 2 минг нафардан ортиқ аҳоли истиқомат қилади. Кўхсорликларнинг яшаш тарзи ва муаммоларини тинглаган С.Эшматов шу куни ҳудудга ичимлик сувини олиб келиш йўлларини атрофлича ўрганди. Қувурларни икки тоғ ўртасидан тортиш учун сарфланадиган харажатларни ҳисоб-китоб қилди. Шундан сўнг лойиҳа ҳужжатлари тайёрланиб, қувур ётқизиш ва аҳолини тоза ичимлик сувидан баҳраманд этиш учун маҳаллий бюджетдан 188 миллион сўмга яқин маблағ ажратилди. Полиэтилен қувурлар харид қилиниб қишлоққа етказилди.\nКўп йиллардан буён бундай хайрли ишнинг амалга ошишини орзиқиб кутган қишлоқ аҳолиси қувурларни ўрнатишни ўз зиммасига олиб, ҳашар уюштирди. Тоғ этаклари бўйлаб сув қувурларини тортди. Қисқа кунларда қишлоқ муздеккина зилол сув билан таъминланди.\n– Ичимлик суви йўқлигидан қийналиб қолган эдик, – дейди кўхсорлик Усмон Назаров. – Бу масалада мутасадди ташкилотларга қилаётган мурожаатимиз эътибордан четда қолиб кетаётган эди. Шу йил вилоят давлат солиқ бошқармаси бошлиғи келиб сайёр қабул ўтказганида ҳам умид билан ушбу муаммони ўртага ташладик. Мана, мурожаатимиз ҳал этилиб, муаммога ечим топилди. Эндиликда фарзандларимиз от-улов билан узоқ масофадан сув ташиб келмайдиган бўлди. Ёғин-сочинли кунларда ҳам уйимиз ёнидаги қувурдан эҳтиёжимизга яраша сув олиб, фойдаланаверамиз. Бунинг учун биз аввало, раҳбарларни халқ дарду-ташвиши билан яшашга даъват этаётган давлатимиз раҳбаридан миннатдормиз.\nСайёр қабул чоғида олис тоғли қишлоқ аҳолисининг мурожаати асосида тоза ичимлик сув масаласи тезкорлик билан ҳал этилгани ҳам кейинги йилларда мамлакатимизда “Халқ давлат идораларига эмас, давлат идоралари халққа хизмат қилиши керак”, деган эзгу тамойил катта-кичик раҳбарлар онгу-шуурига чуқур сингиб бораётганининг амалдаги ифодасидир.\nВилоят давлат солиқ бошқармаси бошлиғининг сайёр қабулларида ҳам турли ижтимоий муаммолар ўртага ташланмоқда. Аҳоли ичимлик сув таъминоти, ички йўлларни таъмирлаш, электр таъминотини яхшилаш, мактабгача таълим муассасаси барпо этиш каби қишлоқ инфратузилмасини яхшилашга қаратилган масалаларда мурожаат этаётир. Бу муаммолар чуқур ўрганилиб, босқичма-босқич ўз ечимини топмоқда.\n– Бундан ташқари вилоят тўртинчи секторига Олтинсой, Сариосиё, Бойсун туманлари киритилган, – дейди вилоят давлат солиқ бошқармаси матбуот хизмати раҳбари Илёс Раҳматов. – Бу туманларда тоғли қишлоқлар нисбатан кўп. Шу боис ўтаётган йилда сектор ҳудудидаги тоғлар қўйнидаги олис қишлоқлар аҳолисининг муаммолари атрофлича ўрганилиб, уларни ҳал этишга жиддий эътибор берилаяпти. Албатта, бу ишлар вақт ва маблағ талаб этаётгани учун долзарблилига қараб, бирин-кетин ечими ҳал бўлмоқда. Бу олис ва чекка қишлоқлардаги юртдошларимизнинг ҳам ҳаётдан рози бўлиб яшашига замин яратаётгани билан аҳамиятлидир.


Пайғамбар алайҳиссаломнинг сабрлари (ИККИ ОЛАМ САРВАРИ) — KUKALDOSH.UZ\n29.05.2019 / - Ислом тарихи, Мақолалар\nПайғамбар алайҳиссаломнинг сабрлари (ИККИ ОЛАМ САРВАРИ)\nАллоҳ субҳанаҳу ва таоло шундай марҳамат қилади:\n«(Эй Муҳaммaд,) сиз ҳaм мaтoнaтли пaйғaмбaрлaр сaбр қилгaнлaридeк сaбр қилинг вa улaр(га тушaдигaн aзoб)ни қистaмaнг!» (Аҳқоф сураси, 35-оят).\nАллоҳ таоло ушбу ояти карима орқали Жаноби Пайғамбар алайҳиссаломни рисолатни етказишда мушриклар етказаётган азиятларга сабрли бўлишга ундади. Ўзларидан олдин яшаб ўтган матонатли пайғамбарларни – Нуҳ, Иброҳим, Мусо ва Ийсо алайҳимуссаломни ёдларига солди. Ўша зотлар каби сабрли бўлишга буюрди. Дарҳақиқат, бу пайғамбарлар ҳақ динни етказиш йўлида кўп қийинчиликларга дуч келдилар. Таънаю маломат, истеҳзою камситишлар ёмғири остида қолдилар, аммо Аллоҳ розилиги йўлидаги машаққатларга кучлари етганича сабр қилдилар. Охир-оқибат Робблари томонидан нажотга ва улуғ даражага эришдилар. Пайғамбар алайҳиссаломга ҳам Макка мушриклари томонидан кўп азиятлар етди. Қўрс-қўпол муомала, масхараомуз гаплар, пичингу киноялар, очиқдан-очиқ ҳақоратларга, таҳдидларга жуда кўп марта дуч келдилар, ҳатто жонларига суиқасд қилинди. Бироқ туғилиб-ўсган юртларида ўз қавмларидан қанчалар ёмонликлар кўрмасинлар, барчасини сабр-матонат билан қарши олдилар.\nҚуйида Расулуллоҳ соллаллоҳу алайҳи васаллам бошларидан кечирган оғир машаққатларни ва у зотнинг уларга қай даражада сабр қилганлари ҳақидаги бир нечта воқеаларни келтириб ўтамиз:\n1. Анас розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Ҳеч ким мен Аллоҳ йўлида (мушриклар томонидан) қўрқитилганимдек қўрқитилмаган. Ҳеч ким мен У Зотнинг йўлида озор чекканимдек озор чекмаган. Ўттиз кеча-кундуз ўтди ҳамки, Билол икковимизда Билолнинг қўлтиғи ёпиб турадиган (даражадаги озгина) егуликдан бошқа – тирик жон ейдиган таом бўлмади», дедилар».\n2. Мушрикларнинг ёшу қариси, эркагию аёллари Расулуллоҳ соллаллоҳу алайҳи васалламга азият етказишга шу қадар тиришар эдиларки, худди бу борада мусобақалашаётгандек эдилар.\nҲорис розияллоҳу анҳудан ривоят қилинади: «Отамдан «Расулуллоҳ соллаллоҳу алайҳи васалламга қайси жамоа кўпроқ азият берган?» деб сўрадим. Отам: «Бир куни Расулуллоҳ соллаллоҳу алайҳи васалламнинг ҳузурларига борсак, атрофларида тўпланиб турган бир жамоани Аллоҳ азза ва жаллага, Унинг яккаю ягоналигига иймон келтиришга чақираётган эканлар. Улар эса Расулуллоҳ соллаллоҳу алайҳи васалламнинг гапларига қулоқ солмай, (у зотга) қарши чиқиб, озор беришарди. Бу ҳол куннинг ярмигача давом этди. Сўнгра одамлар тарқалишди. Шу пайт кийимлари бесаранжом бир қиз у зотнинг олдиларига бир идишда сув ва бир парча мато олиб келди. Расулуллоҳ соллаллоҳу алайҳи васаллам қиз олиб келган идишдан сув ичдилар, таҳорат қилдилар. Сўнг бошларини кўтариб, «Қизим, кийимингни тартибга келтир. Отангдан хавотирланма», дедилар. Биз у қизнинг кимлигини сўрадик. Олдимиздагилар: «Бу ўзларининг қизлари Зайнаб розияллоҳу анҳо», дейишди».\n3. Тобеъинлардан Урва ибн Зубайр улуғ саҳоба Абдуллоҳ ибн Амрдан «Қурайш жамоаси Расулуллоҳ соллаллоҳу алайҳи васалламга қанчалик азият ва озор етказганларига гувоҳ бўлгансиз?» деб сўради. Абдуллоҳ ибн Амр шундай деди: «Бир куни Каъбанинг олдига келсам, Қурайшнинг зодагонлари Ҳижр яқинида тўпланиб ўтиришган экан. Улар: «Муҳаммаднинг қилмишларига сабр қилганимизчалик ҳеч кимга сабр қилган эмасмиз. У ақллиларимизни аҳмоққа чиқарди, ота-боболаримизни ҳақорат қилди, динимизни айблади, жамоамизни бўлиб ташлади, олиҳаларимизни беҳурмат қилди. Биз унинг кўп ишларига сабр қилиб келдик», дейишди. Шу пайт Расулуллоҳ соллаллоҳу алайҳи васалламнинг ўзлари келиб қолдилар. Улар ўринларидан сапчиб туриб, у зотни ўраб олишди. Кейин «Сенмисан ҳали фалон-фалон гапларни айтган?» деб ўдағайлашди. Расулуллоҳ соллаллоҳу алайҳи васаллам: «Ҳа, ўша гапларни айтган менман», дедилар. Шунда бир киши Расулуллоҳ соллаллоҳу алайҳи васалламнинг ёқаларига ёпишди. Абу Бакр розияллоҳу анҳу бу ҳолатга чидаёлмай: «Тинч қўй бу зотни, бир одамни «Роббим – Аллоҳ» дегани учун ўлдирмоқчимисизлар?» деб, у зотни ҳимоя қилдилар. Мушриклар бироз ҳовурларидан тушиб, тарқалишди. Қурайшнинг Расулуллоҳ соллаллоҳу алайҳи васалламга қай даражада қаршилик қилганларига ўшанда биринчи марта гувоҳ бўлганман».\n4. Ибн Масъуд розияллоҳу анҳудан ривоят қилинади: «Расулуллоҳ соллаллоҳу алайҳи васаллам Байтуллоҳда намоз ўқиётган эдилар. Абу Жаҳл ҳам ўша ерда ҳамтовоқлари билан ўтирган эди. Бир кун олдин бир туя сўйилган эди. Абу Жаҳл: «Қайси бирингиз сўйилган туянинг ичак-човоқларини келтириб, Муҳаммад сажда қилган пайтда унинг елкасига ташлай оласиз?» деб гиж-гижлади. Шунда қавмнинг энг бадбахти Уқба ибн Абу Муайт ўрнидан туриб, туянинг ичак-човоқларини олиб келди. Расулуллоҳ соллаллоҳу алайҳи васаллам саждага бош қўйганларида ҳалиги ичак-човоқларни елкаларига ташлади. Бу ишдан мушриклар роса қотиб кулишди. Кулавериб, ичаклари узилгудек бўлиб, бир-бирларига суяниб қолишди. Мен бу ҳолатни кузатиб турган эдим. Қанийди у зотнинг устларидан ичак-човоқларни олиб ташлайдиган кучим ёки ҳимоя қилиб турадиган ҳимоячим бўлса деб, тишимни тишимга қўйиб, зўрға чидаб турдим. Бир киши Фотима розияллоҳу анҳога хабар бериб, у келиб, оталарининг бошидан ичак-човоқларни олмагунича Пайғамбар алайҳиссалом саждадан бош кўтара олмай турдилар. Фотима розияллоҳу анҳо ичак-човоқларни оталарининг устидан улоқтириб ташлаб, мушрикларни қарғадилар».\n5. Пайғамбар алайҳиссаломнинг кучли сабр соҳиби бўлганларига Тоиф воқеаси ҳам далолат қилади. Урва ибн Зубайр розияллоҳу анҳумодан ривоят қилинади: «Абу Толиб вафот этгач, Пайғамбаримиз алайҳиссаломга ёғилаётган балолар кўпайди. Шунча азиятлардан сўнг Расулуллоҳ соллаллоҳу алайҳи васаллам Макка мушрикларига қарши туришда ёрдамчи бўлишар деган умидда Тоифдаги Сақиф қабиласи сари отландилар. У ерда Ибн Амр, Ҳабиб ибн Амр ва Масъуд ибн Амр деган уч ака-ука бошлиқларга учрашдилар ва ўзларининг пайғамбар бўлганларини айтиб, қавмларининг қилган тажовузларидан шикоят қилдилар. Шунда улардан бири: «Агар ҳақиқатда ҳам Аллоҳ таоло сени пайғамбар қилиб юборган бўлса, ҳозир бориб, Каъбанинг устига ёпиладиган каъбапўшни ўғирлаб келаман», деди. Яна бири: «Аллоҳга қасамки, сенга умрбод бирор оғиз гапирмайман. Чунки ҳақиқатда ҳам расул бўлсанг, шарафинг ва ҳаққинг буюклиги сенга оғиз очишимдан мени тўсиб туради», деди. Бошқаси эса: «Нима, Аллоҳ таоло сендан бошқасини юборишдан ожиз эканми?» деди. Устига-устак, улар Пайғамбар соллаллоҳу алайҳи васалламнинг гапларини Сақиф қабиласига тарқатишди. Сақиф қабиласи аъзолари Расулуллоҳ соллаллоҳу алайҳи васалламни мазах қилиш учун тўпланиб, у зотнинг йўлларига икки қатор бўлиб ўтириб олишди. Расулуллоҳ соллаллоҳу алайҳи васалламни юришга қўймай, қўлларидаги тошларни ота бошлашди. Тошларни отаётиб ҳам у зотнинг устларидан кулиб, масхара қилишда давом этишди. Шундай қилиб, Пайғамбар алайҳиссалом оёқларидан қон оққан ҳолда Бану Сақифнинг узумзорлари томон йўл олдилар. Қалблари озорланган, маҳзун ҳолда бир узумнинг сояси остига ўтирдилар. Оёқларидан ҳамон қон оқар эди».\nЎшанда тоифликлар Пайғамбар алайҳиссаломни шундай тошбўрон қилишдики, тутинган фарзандлари Зайд ибн Ҳориса жаноби Расулуллоҳ соллаллоҳу алайҳи васалламни ўз танаси билан тўсиб, ҳимоя қилишига қарамасдан, ул зотнинг муборак оёқлари қонга беланди. Маккаликларнинг дашномлари етмагандек, сақифликларнинг бу озорлари ошиб тушган эди. Пайғамбар алайҳиссаломнинг бир йил ичида ҳам амакилари Абу Толибдан, ҳам аёллари Хадича онамиздан ажралиб, ғам-қайғуга ботган юраклари бу азоблардан янада озор чекди. Барча пайғамбарлар турли синовлар билан синалганларидек, аслида бу ҳолатлар ҳам Пайғамбар алайҳиссаломга берилаётган синов эди. Расулуллоҳ соллаллоҳу алайҳи васаллам бу ҳолатдан ғам-андуҳга ботиб, Роббларига дуо қилдилар. Мазкур дуолари жуда машҳур бўлиб, мўътабар ҳадис китобларида ҳам зикр қилинган.\nАбдуллоҳ ибн Жаъфар розияллоҳу анҳумодан ривоят қилинади: «Абу Толиб вафот этгач, Расули акрам соллаллоҳу алайҳи васаллам Тоиф томон пиёда йўлга тушдилар. У ерликларни Исломга даъват этган эдилар, қабул қилишмади. У зот бир узумнинг соясига бориб, икки ракъат намоз ўқидилар. Сўнг шундай дуо қилдилар: «Аллоҳим! Сенга қувватим заифлигидан, тадбирим камлигидан ва одамлар олдида хор бўлганимдан шикоят қиламан. Эй раҳмлиларнинг раҳмлиси! Сен раҳмлиларнинг раҳмлисисан, заифларнинг Роббисан. Мени кимларга ташлаб қўйдинг? Хўмрайиб қарайдиган узоқдаги душмангами ёки Ўзинг менинг ишимни топширган яқин кишигами? Агар менга ғазаб қилмаган бўлсанг, бошқа ҳеч нарсага парво қилмайман. Фақат Сенинг офиятинг мен учун кенг бўлса бас. Еру осмонлар зиё таратишига, зулматлар ёришишига, дунё ва охират ишлари ислоҳ бўлишига сабаб бўладиган карамли важҳинг ила ғазабинг нозил бўлишидан ёки қаҳринг тушишидан паноҳ тилайман. Ризолик Сеникидир, Ўзинг мендан рози бўлгин. Куч ҳам, қувват ҳам фақат Сендандир».\nУшбу дуони қилганларидан сўнг ўғиллари Зайд ибн Ҳориса билан Сақиф узумзорларидан чиқиб, Макка сари юзландилар. Йиллар ўтса ҳамки, Тоиф воқеаси Расулуллоҳ соллаллоҳу алайҳи васалламнинг эсларидан чиқмади. Ҳатто Оиша онамиз Пайғамбар алайҳиссаломдан: «Сиз учун Уҳуд кунидан ҳам оғирроқ кун бўлганми?» деб сўраганларида Набий алайҳиссалом Тоиф воқеасини ёдга олган эканлар.\nПайғамбар алайҳиссалом шу алфозда Маккага қайтар эканлар, Жаброил алайҳиссалом келиб, агар Пайғамбар алайҳиссалом истасалар, Тоифни ўраб турган икки тоғни тоифликлар устига ағдариб, уларни ҳалок қилишлари мумкинлигини, Аллоҳ таоло бунга изн берганини айтдилар. Умматларига меҳрибон ва мушфиқ Пайғамбар алайҳиссалом бу таклифга: «Йўқ! Мен (Аллоҳ таоло) уларнинг авлодидан Аллоҳга ибодат қилиб, Унга ҳеч нарсани шерик қилмайдиган зурриётлар чиқаришини истайман», деб жавоб бердилар.\nРасулуллоҳ соллаллоҳу алайҳи васаллам рисолатни етказиш йўлида ана шундай машаққатларни бошларидан кечирдилар. Лекин ҳар сафар ўзгача бир матонат, ўзгача бир сабр намойиш қилдилар. Ҳар бир йўлиққан мусибатларига билдирган муносабатлари умматларига ўрнак бўлиб қолди. Пайғамбар алайҳиссаломнинг сабрлари, метин иродалари ҳақида кўп гапириш мумкин, бироқ биз бу ўринда энг машҳур ривоятларнигина келтириб ўтдик.\n Имом Аҳмад ва имом Термизий ривояти.\n Имом Табароний ривояти.\n Бу гапларни айтишдан мақсадлари Пайғамбаримиз алайҳиссаломни мазах қилиш эди.\n Ушбу ривоят Абу Нуъаймнинг «Далоил» номли китобида келтирилган.\n Ибн Исҳоқ ва имом Табароний ривоятлари.\nИФТОР ПАЙТИДАГИ СУННАТ АМАЛЛАР\nУстозлар ҳурмати — аждодларимиз мероси.\nСўйласанг сўйла яхши сўзлардин, Йўқса жим турмоғинг эрур яхши….\nМиллий ва диний қадриятларимиз уйғунлиги\nҲикояларда акс этган 40 оят: 8-оят Қизғончиқ\nАлломаларимиз ёшларга ўрнак\nЁшлар таълим-тарбияси – муҳим вазифа


Оддий ва ишончли: Дунёнинг ярмини забт этган юк автомобили\n05:43 08 Март 2021\n16:42 16.02.2021 (Янгиланган 17:01 16.02.2021) Ҳавола олиш\nКамАЗ - бир неча ўн йиллар давомида турли иқлим шароитларида, уруш ва мусобақаларда синовидан ўтган, совет инженерлерининг энг яхши конструктив ишланмалари жамланган, оддий ва ишончли юк автомобили. Батафсил...\nТОШКЕНТ, 16 фев — Sputnik, Николай Протопопов. Конвейердан чиққан миллионлаб юк автомобиллари, узоқ масофага юрувчи ҳайдовчилар ва ҳарбий ҳайдовчилар томонидан тан олиниши ва халқаро мусобақаларда ғолиб бўлиш – роса 45 йил олдин, 1976 йилнинг 16 февралида - Кама автомобил заводи дарвозасидан биринчи КамАЗ чиққан эди. Шундан буён Россия йўлларини ушбу юк ташувчисиз тасаввур қилиб бўлмайди. Ушбу автогигантнинг дастлабки ва аҳмиятли моделлари ҳақида РИА Новости мақоласида.\n1960 йилларда тез ривожланиб бораётган совет автосаноатига катта юк ташиш имкониятига эга бўлган автомобилларга эҳтиёж ортиб бораётган эди. Янги автомобил заводини жойлаштириш учун Набережные Челны танланди. У ерда 1969 йилда йилига 150 минг автмобил ишлаб чиқариш қувватига эга бўлган улкан завод қурилиши бошланди.\nБортовой ЗИЛ-170, опытный образец\nАвтомобил йўллари сифати яхшиланиб борини билан бутун мамлакат бўйлаб тез ҳаракатланиш имкони бўлган магистраллар қурилиши бошланди. Конструкторлар юк автомобилларининг нафақат йўлтанламаслик хусусиятлари, балким уларнинг қулайлигига ҳам эътибор бера бошлашди.\nЮк автомобили яратишда Европада капотсиз юк автомобили яратиш тажрибаси ҳам ҳисобга олинди. Двигателни кабини остига жойлаштириш – кабинани кенгроқ қилиш, ҳайдовчи йўлни кузатиш имкониятини яхшилаш ва автомобил узунлигидан самаралироқ фойдаланиш имконини берар эди.\nЯнги лойиҳага юк автомобиллари яратиш ва ишлаб чиқаришни йўлга қўйишда бой тажрибага эга бўлган, Москванинг ЗиЛ заводи мутахассислари ҳам қўшилишди. Шу вақтга қадар ЗиЛ мутахассислари капотсиз юк автомобили (ЗиЛ-170) ҳам яратишга улгуришган эди. Унинг асосида уч ўқли юк кўтариш имкони 8 тоннадан ортиқ бўлган биринчи КамАЗ яратишга киришилди.\nБир неча ўн йиллар давомида ЗиЛ заводи бўлажак юк автомобили прототипини Иттифоқнинг турли иқлим шароитларида синаб кўриб, унинг камчиликларини йўқотишга, энг яхши конструктив ишланмаларни қўллашга муваффақ бўлишди. Бўлажак КамАЗни ўша вақтда дунёдаги энг етакчи ишлаб чиқарувчилар "Форд", "Мерседес" ва "Интернэшнл" юк автомобиллари моделлари билан рақобатдош деб топилган эди.\nБузилса - тузатиш осон\n1976 йилнинг феврал ойида Набережные Челны шаҳридаги конвейердан биринчи серияли КамАЗ-5320 автомобили чиқди. Ўз замони талабларига кўра – автомобил жуда қулай эди. Уч кишига мўлжалланган кенг кабина, шовқин ва иссиқдан яхши ҳимояланган, хавфсизлик камарлари, мослашувчан ҳайдовчи ўриндиғи, йўлни яхшироқ кузатиш учун кенг ойнали кабина билан жиҳозланган эди.\nАвтомобили КамАЗ на территории Камского автомобильного завода\nЮк автомобили янги 8 цилиндрли 11 литрли янги дизель автомобили билан зиҳозланди. 211 от кучига эга бўлган двигател 5 босқичли, пасайтирувчи узатмага эга бўлган узатмалар қутиси ўрнатилган эди. Совуқ ҳавода автомобилни ўз олдириш осон бўлиши учун унга ўт олдиришдан олдин ўрнатиладиган иситиш мосламаси ҳам ўрнатилар эди. Шунингдек 200 литрли ёнилғи баки, ва пневматикали барабанли тормозлар ўрнатилар эди. Ёнилғи харажати 100 кмга 30 литрни ташкил қилар эди.\nДастлабки 2 йил давомида КамАЗ 8 тоннали юк автомобили, 10 тоннали қурилиш самосвали ва 20 тоннали тягач ишлаб чиқарди. Кейинчалик эса базаси узайтирилган юк автомобили, автопоезд учун тягач ва қишлоқ хўжалиги учун самосвал ишлаб чиқариш йўлга қўйилди.\nАвтопоезд КамАЗ-54102. Камский комплекс заводов по производству большегрузных автомобилей\nКамАз автомобилларининг энг яхши томонидан бири – уларнинг осон тузатиш имконияти эди. Автомобилда бирор носозлик юз берган тақдирда – уни энг оддий шароитларда тузатиш осон эди. Автомобил устахоналари ривожланмаган СССР шароитида бу жуда муҳим эди. Ушбу мақсадда конструкторлар автомобилга техник хизмат кўрсатишни осонлаштириб, уни мойлаш керак бўлган нуқталарини камайтиришди, автомобилнинг созлаш керак бўладиган узелларини барқарорлаштиришди ва ўз-ўзидан очилиб кетмайдиган гайкалардан фойдаланишди.\nСпорт ва уруш\n1980 йиллар бошига келиб Набережные Челны шаҳрида Қуролли кучлар учун махсус КамАЗ-4310 - 6 тоннали йўлтанламас юк автомобилини ишлаб чиқариш йўлга қўйилди. Унинг 6х6 ғилдирак формуласи, лебедка, юқори кўтарилган клиренси – ҳар қандай тўсиқларни енгиб ўтиш имконини берарди.\nSputnik / Михаил Воскресен\nАфғонистон кампанияси ҳарбий КамАЗ учун ҳақиқий синов жанговар синов бўлди. Ушбу автомобиллар Совет қўшинларининг асосий ташувчи воситасига айланди. Афғонистон шароитида улар ўзини жуда яхши намойиш қилишди. КамАЗлар бошқа юк автомобилларига нисбатан нафақат қулай, балким ишончли ва манёврли эди.\nЎша афғон уруши йилларида завод илк бор Ғарб санкцияларига дуч келди. 1980 йилда Американинг Ingersoll Rand компанияси Давлат депаратаменти босими остида, имзоланган шартномаларга қарамасдан, заводга цилиндрларга ишлов бериш учун керакли эҳтиёт қисмларни етказиб беришни тўхтатди. Фанлар Академияси ёрдамида ушбу импортга муҳтожлик муаммоси ҳал қилинди.\nКамАЗ 4386 "Тайфун"\nЎтган 45 йил давомида Набережные Челны заводи конвейеридан 2 миллиондан ортиқ автомобил чиқди. Уларнинг аксарияти бугунги кунда ҳам Россия, собиқ Иттифоқ ва дунёнинг бошқа ўнлаб мамлакатлари йўлларини кезиб юрмоқда.\n1988 йилда автомобил заводи ўзининг спорт жамоаси "КАМАЗ-мастер"ни ташкил қилди. Унинг мақсади юк автомобиллари пойгасида иштирок этиш ва ғалаба қозониш эди.\n1990 йилда КамАЗ спортчи-ҳайдовчилари халқаро майдондан ўзларини барчага танитишди – илк бор “Тирик қолиш” пойгаси деб ном олган Париж-Дакарда иштирок этишди. 1996 йилдан бошлаб "КАМАЗ-мастер" жамоаси 27 маротаба жаҳоннинг етакчи ишлаб чиқарувчилари билан беллашувга чиқди ва 15 маротаба ғалаба қозонди.


Ўзбекистонда инглиз футболчиси тўп суради\n22:09 / 31.07.2017\nАвстралия чемпионатининг «Пёрт Глори» жамоаси аъзоси Ростин Гриффитс фаолиятини Ўзбекистонда давом эттириши мумкин. Бу ҳақда Sports.Uz сайти хабар тарқатди.\nМанба берган хабарга кўра, 29 ёшли яримҳимоячи Олий лиганинг етакчи клубларидан бири билан шартнома имзолаши кутилмоқда.\nБироқ сайтда Гриффитсни миллий чемпионатимизнинг қайси жамоаси билан оғзаки келишувга эришгани ҳақида маълумотлар берилмаган. Tribuna.Uz манбалари берган маълумотга кўра, футболчи катта эҳтимол билан Тошкентнинг «Пахтакор» клуби сафига ўтиши мумкин. Унинг Ўзбекистондаги йиллик маоши камида 600 минг долларни ташкил қилади.\nМаълумот ўрнида, келиб чиқиши асли англиялик бўлган ушбу яримҳимоячи фаолиятини «Блэкберн Роверс» жамоасида бошлаган.\nСўнгра, Шотландиянинг «Гретна», Англиянинг яна бир жамоаси «Аккрингтон Стэнли», Нидерландиянинг «Рода», Австралиянинг «Аделаида Юнайтед», «Сентрал Кост Маринерс», «Норт Квинсленд Фури» ва «Перт Глори» жамоаларида тўп сурган.\nАвстралия Олий Лига\nАвстралияда бир оила авиаҳалокат қурбони бўлди


Шароф Муқимов эса: “Тўйимга… оз қолди иншаоллоҳ!” - 5 Марта 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Март » 5 » Шароф Муқимов эса: “Тўйимга… оз қолди иншаоллоҳ!”\nШароф Муқимов эса: “Тўйимга… оз қолди иншаоллоҳ!”\nСевинч Мўминованинг собиқ турмуш ўртоғи Шароф Муқимов эса янги ҳаёт қуришга ошиқаяпти, шекилли. Буни унинг инстаграмдаги ёзишмаларидан ҳам билиб олиш мумкин.\n– «Уйланибсиз» деган шов-шув тарқалибди. Ҳар куни камида 2 киши, тўйингга айтмабсан, деб норозилик аломатида қўнғироқ қилади. Йўқ, мен ҳали уйланганимча йўқ. Албатта, ният бор. Садоқатли, меҳрибон, чаққон ва гўзал. Мен,албатта, уни топаман. Назаримда у менга яқинлашмоқда, оз қолди иншаоллоҳ…\nАхир бу каби фазилатларнинг барчаси Севинчда ҳам бор эди-ку! Ҳа, майли, ўзлари яхшироқ билишади.


Варан "Барселона"га етиб олиш учун "Реал"да ҳали имкон бор деб ҳисобламоқда\n20 ноябрь, 2017, 11:45 786\nМадриднинг “Реал” клуби ҳимоячиси Рафаэль Вараннинг сўзларига кўра унинг жамоаси ҳали чемпионлик пойгасидан чиқиб кетгани йўқ. Франциялик футболчи бу ҳақда Ла Лиганинг 12-турида “Атлетико”га (0:0) қарши кечган ўйиндан сўнг айтиб ўтди.\n“Мавсум якунига қадар ҳали узоқ ва биз босқичма-босқич ўз ўйинимизни яхшилаб боряпмиз. Қолаверса, биз нима қилишимиз кераклигини жуда яхши биламиз. Албатта, мен “Атлетико”га қарши ўйинда қайд этилган натижадан ҳафаман, бироқ, биз яхши ўйин кўрсатдик”, - дейди Варан Marca нашрига берган интервьюсида.\nЭслатиб ўтамиз, Зинедин Зидан шогирдари чемпионатнинг ўтган 12та тур якунларига кўра 24 очко билан 3-ўринни эгаллаб туришибди. Пешқадам “Барселона”да эса 34 очко мавжуд.


Абдулла Қаҳҳор. Жонфиғон (ҳикоя) | www.ziyouz.uz\nБош саҳифа Ўзбек насри онлайн антологиясиАбдулла Қаҳҳор (1907-1968)Абдулла Қаҳҳор. Жонфиғон (ҳикоя)\nЖонфиғонни танисангиз керак — ўша, ўтган йил баҳорда маст бўлиб, кўчадан ўтган одамга «ҳозир айтасан: бошимни қайси деворга уриб ёрай», деб ёпишган, кейин соқолига ўзи ўт қўйиб, гугурт чиқарганни сўккан киши.\nКеча шунинг уйидан хотин кишининг аччиқ-аччиқ йиғлаган товуши эшитидди. Жонфиғон бу яқин йилларда хотинини урган эмас, ҳатто бир куни самоварда ўзи: «Хотин кишини номард уради, қўлинг қичиса, ўзингга ўхшаган қўли қичиганни топиб муштлаш, мен сени мард билай», деган эди.\n— Уч-тўрт киши бўлиб аста кирсак, ҳовлининг ўртасида катта гулхан, хотини Малоҳатхон унинг атрофида додлаб юрибди. Тўхтатдик.\n— Шўргинам қурсин… кўрмайсизларми… Беш-олти йилдан бери битта пайпоқ олиб бергани йўқ-ку, ишлаб-ишлаб топган пулимга қилган ҳамма кийимларимга керосин сепиб ўт қўйди… Шу устимдаги иш кийимим билан қолдим…\nЖонфиғон деразадан бошини чиқариб бақирди:\n— Гапир, ҳа, гапир!.. Сенинг гапинг гапу бизники гап эмасми!..\nЖонфиғон катта бир ҳақиқатни очишга шошилгандай, уйдан югуриб чиқди, бизга зўр ҳақсизликдан шикоят қилаётган қиёфада туриб, аллақаерда ўтган бир авлиёнинг ўз ўглига «хотинлар бевафо» деб қилган насиҳати, жиноят қонунлари мажмуасининг алланечанчи моддаси тўғрисида гапирди ва бехосдан йиғлаб юборди. Кейин билсак, кеча эр-хотин уришган, хотин: «Қўй энди, мен сен билан умр қилмайман, эртага хатимизни оламиз», деган экан.\nУриш, қўйди-чиқтси ҳам ҳар хил бўлади. Баъзи уришлар шундай арзимаган нарсадан чиқадики, орада қанча совуқ гаплар ўтиб «ҳордиқ чиққандан кейин» уриш нимадан чиққанини на эр эслай олади, на хотин. Буларнинг ҳам жанжали шу хилда бўлса яраштирайлик, иккови ЗАГСнинг ўша «Ўлим ва талоқ» бўлмасига қадам босмасин деб, гап сўрадик. Эр-хотин айта берса, бу жанжалнинг тарихи бирон ёзувчининг қўлига тушса каттакон бир китоб бўладиган.\nЖонфиғон бундан беш-олти йил бурун қайси бир идоранинг извошини минар экан, киракашлик қилиб қўлга тушиб ишдан ҳайдашибди; кейин сабзавот дўконига мудир бўлган экан, «жуда арзон моллар, буларнинг устига сўм қўйиб бўлмаса, тийин қўйиш билан қачон бой бўлади киши» деб ўзи ташлаб кетибди; таниш-билишлари заводга ишга жойлаб қўйган экан, «ойлигидан бўлак даромади йўқ» деб бормай қўйибди, шундан кейин қилмаган иши қолмабди деса бўлади: гулфурушлик дейсизми, томшувоқ дейсизми, қассобчилик дейсизми… бир-икки ҳафта бозорда қовун тилиб ҳам сотибди.\nМалоҳатхон, Жонфиғон извозчиликдан ҳайдалган йили, маҳалладаги актив аёлларнинг ҳимояси остида, эрининг қаршилигига қарамай, раён Кенгашига уборшитса бўлиб кирган экан; ўқибди, ҳадемай саводи чиқибди, бир йил-бир ярим йилдан кейин ҳатто мажлисларда докладчига: «Ўртоқ, сизга саволим бор», дейдиган бўлибди. Раён Кенгашининг шофёри Тишченко деган аёл унинг соғломлигига, кучига, абжирлигига, айниқса, зеҳнига қойил бўлиб юрар экан, бир куни уйга чақириб, «сен шофёр бўлгин, нима ёрдам керак бўлса бераман», дебди. Малоҳат ҳам шундай бир нарсани орзу қилиб юрар экан, дарров кўнибди. Шундан кейин Тишченко уни бирмунча вақт шофёрлар курсига тайёрлабди, оқибат киргизиб ҳам қўйибди.\nЖонфиғон авваллари унинг ниятига, ўқишига «нотавон кўнгил… орзуга айб йўқ» деган назар билан қараб юрар экан, бир вақт қарасаки, Малоҳат курсни битириб, грузовой миниб юрибди! Жонфиғон бунга ҳам кўникибди: «Ҳа энди, минса минибди-да, шу ҳам мартабами, машинани ўзи ўйлаб чиқариптими», деб ўзига тасалли берибди. Бироқ Малоҳат икки йилда уч марта мукофотланибди. Жонфиғон мукофотни ўз гази билан ўлчагани учун бунга ҳам унча парво қилмабди: «Олган мукофотига от билан туя берармиди», дебди. Жонфиғон ўтган йил баҳор кечаларининг бирида (ўша куни эртасига бошини ёрмоқчи бўлган, соқолига ўт қўйган) истироҳат боғига кирган экан, қараса, шаҳарнинг манман деган стахановчилари қаторида хотинининг ҳам каггакон портрети турибди! Севинч, қўрқув, бахиллик — ҳаммаси аралаш-қуралаш бўлиб, Жонфиғоннинг боши ғовлаб кетибди. У дарров уйига келиб, ҳар қалай, хотинини суйибди, ўпибди, лекин суҳбат жанжал билан тугабди. Бу кунгача бўлиб ўтган учта йирик жанжалнинг бири шу экан.\n— Шунда жанжал нимадан чиқди? — деди шерикларимиздан бири.\nЖонфиғон жавоб бермоқчи эди, Малоҳат гапини оғзидан олди.\n— Туппа-тузук ўтирган одам бирдан айниб, энди ундоқ бўласан, бундоқ бўласан, жазман чиқиб қолади деб, жаҳлимни чиқардилар. Хаёлимда йўқ гаплар…\n— Хаёлингда йўқ-а, хаёлингда йўқ! — деди Жонфиғон кесатиб.\n— Ҳа, хаёлимда бўлиб нима қилдим?\n— Хаёлингда бўлмаса нима учун буқоғингни кестирдинг? Хўш? Қани мана шу тўртта одамнинг олдида жавоб бер-чи?\nМалоҳатнинг кўк пиёладан кўра кичикроқ буқоғи бўлиб, шуни ўтган йил кузда кестирган экан. Иккинчи йирик жанжал шунда бўлиб, яқин бир ҳафтага чўзилибди.\n— Кестирсам ёмон бўлиптими?— деди Малоҳат.— Ахир… хотинингизман…\n— Нима, менга ёқиш учун кестирибсанми? Ҳеч-да! Менга буқоғинг билан ҳам ёқа берар эдинг. Бошқага ёқаман деб кестиргансан!..\n— Уялинг! Илгарилар, буқоғинг бор деб, кўз очиргани қўймас эдингиз-ку! Неча марта йиғлатгансиз?\nЖонфиғон, нима дейипхини билмай ерга қаради ва дўнғиллади:\n— Мен йиғлатган эмасман… ўзинг йиғлагансан…\nБиз кулгидан ўзимизни тиёлмадик, аммо баралла кулиш тўғри келмагани учун биримиз мўйловимизни силаб, биримиз йўталиб, дегандай кулгимизни яширдик. Жонфиғон:\n«Малоҳат энди мени ташлаб кетади» деб ҳадиксираб юрса, Малоҳат эрининг бу юриш-туришидан хижолат тортиб юрар экан. Шунинг учун Малоҳат кўзга кўринган сайин эрини эл қатори ишлашга ундар, ялинар, баъзан қаттиқ гапирар, ҳатто йиғлар экан. Жонфиғон охири инсофга келиб, шу бу йил қишда нон заводига ишга кирибди, аммо бир ой ишламасдан прогулчи тарзида ишдан ҳайдалибди. Жонфиғон буни, албатта, талай вақтгача хотинидан яшириб юрибди; бу маъ-лум бўлиб қолгандан кейин хотинига неча-неча тавба-тазаррулар қилиб, энди бирон жойга кириб ишлашга, астойдил ишлашга сўз берибди. Малоҳат ишонибди ва ўзи иш топиб, ўтган ойнинг ўн биринчи числосида жойлаб қўйибди. Ўтган куни қараса, мулла Жонфиғон яна бекорлар! Малоҳат суриштиргани корхонага борибди; суриштириб қараса, Жонфиғон фақат ўн етти кун ишлабди, холос; бюллетен олгани докторнинг олдига чилимнинг сувини ичиб лоҳас бўлиб кирган экан, доктор ичини чайқабди ва «кўр бўлдингми, нега тамаки ейсан» дебди. Бу гап корхонага овоза бўлиб, Жонфиғонни ўша замониёқ ишдан ҳайдашибди. Мана, учинчи йирик жанжал мана шундан чиқибди.\n— Нега бундоқ қиласиз, ахир? — дедик. Жонфиғон ер чизиб ўтирар экан.\n— Шайтон…— деди.\n— Бекор айтибсиз! — деди Малоҳат жаҳли чиқиб,— чилимнинг сувини ичиб докторга киришни шайтон сиздан ўргангандир!..\nҲаммамиз жим қодтсик, Жонфиғон бирпасдан кейин бо-шини кўтариб:\n— Бўладиган гап шу,— деди,— менинг қўядиган хотиним йўқ. Агар зўрлик билан хат топширсанг, товонимга қоласан.\nМана шу йигитлар гувоҳ. Айтдим-қўйдим, икки қулоч арқон…\nУ, ўпкасини тутолмай йиғлаб юборди. У, йиғлар экан, яна хотинига сўз берди. Малоҳат уни ҳеч қачон бу аҳволда кўрмаган бўлса керак, юмшади.\n— Мен сизга айтайин,— деди,— пулингизнинг кераги йўқ, ишласангиз бўлгани! Мен сизни ҳозир эрим дегани номус қиламан!\nЖонфиғон қасамнинг ҳар хилидан ичди, кейин бизнинг кафил бўлишимизни сўради. Биз охирги синоқ бўлиши шарти билан кафил бўлдик, аммо ҳар қайсимизнинг дилимизда: «Бу хотиндан уялиб қолмасмиканмиз», деган бир анди-ша бор эди. Малоҳат кўнгандан кейин биз чиқиб кетдик. Самоварда ўтирган эдик, бирпасдан кейин Жонфиғон чиқди ва ёнимнзга келиб:\n— Шу гап гап бўддими, ё тағин жиннилиги тутармикин? — деди.\nБиз ҳали жавоб бермасдан Малоҳат эшикни очиб қараган эди, Жонфиғон югурганича борди, иккови кириб кетди.\nEртасига эшитсак, Жонфиғон йўқлаб келган такасалтанг оғайниларини уйига киргизмабди.\n← Аввалги Аввалги Абдулла Қаҳҳор. Адабиёт муаллими (ҳикоя)\nКейинги → Кейинги: Абдулла Қаҳҳор. Ўжар (ҳикоя)


Президентнинг янгиланган сайти январ сўнгида ишга тушади | ҚИРҒИЗИСТОН ЯНГИЛИКЛАРИ\nПрезидентнинг янгиланган сайти январ сўнгида ишга тушади\nПрезидент сайтининг янгиланган версияси январ охирида ишга тушишини ваъда қилди давлат бошчиси матбуот хизмати.\nПрезидент Алмазбек Атамбаев сайтининг янгиланган нусхаси ишга тушиши ҳақидаги ваъдалар сўнгги ярим йил ичида тўртинчи марта янграяпти.\nБу сафар сайт январ охири ёки феврал бошида аниқ ўзгаришини ваъда қиляпти президент матбуот хизматининг бошчиси Алмаз Усенов.\nУнинг айтишича, янги сайтнинг ишга тушишининг кечиктирилишига бутун архивнинг жорий сайтда янги сайтга кўчирилиши сабаб бўлган.\n«Сайтни янгилаш — бу жуда узоқ жараён. Чунки бутун архив, барча мақолалар, видеолар, янгиликлар — бунинг барчаси эски сайтдан янгига кўчирилади, балки шунинг учун озгина кечиккандир», — деди Усенов Kloop.kg билан суҳбатда.\nУ сайт ўзгаргаргандан сўнг унда бир қатор янги имкониятлар пайдо бўлишини айтди. Улар қаторида давлат бошчисига мактуб йўллаш, навигацион тизим ва қидирув кабилар ҳам бор.\nЯнги сайтнинг июл охири ва кейинроқ сентябр охирида ишга тушиши ваъда қилинганди, бироқ «техник носозликлар» сабаб айтилган санада сайт ишга тушмаган — хизмат етакчиси қайси носозликлар устида сўз бораётганига очиқлик киритмади.\nАввалги мақолаҚирғизистонлик раққос Ню Йоркда Бейонс билан битта саҳнада ўйнади\nНавбатдаги мақолаҚирғизистон Ҳамдўстлик кубоги чорак финалига чиқа олмади


Москвада суд вақти отишма чиқарган марказий осиёликлардан иборат гуруҳ аъзолари йўқ қилинди\n17:36 / 01.08.2017\nМосква вилояти судида рўй берган отишма давомида «ГТА бандаси» гуруҳи аъзоларидан 4 нафари йўқ қилинган. Бу ҳақда РИА Новости судланувчилардан бирининг адвокатига асосланиб хабар тарқатган.\nМаълум бўлишича, судланувчи 11 кишидан 4 нафари ўлдирилган.\nБундан аввалроқ Москва вилоят судида «ГТА бандаси» иши бўйича суд мажлисида судланувчилардан бири отишма бошлагани хабар қилинганди.\n2014 йилда Москва вилоятидаги М-4 «Дон» трассасида бир қатор ваҳший қотилликлар юз берди. Россия ОАВлари бу жиноятларни амалга оширган жиноий тўдани «ГТА бандаси» (GTA компьютер ўйинига ўхшаш жиноятлар амалга оширгани сабабли) деб номлаган. Тўда асосан Марказий Осиё вакилларидан ташкил топган. 2014 йил ноябридаги тезкор-қидирув тадбирлари давомида Россия ҳуқуқ-тартибот муассасалари ходимлари тўданинг етакчиси Ибайдулло Субхановнинг жойлашган ўрнини аниқлашга муваффақ бўлганлар ва операция давомида уни йўқ қилишган. Шунингдек, тўданинг яна 9 аъзоси қўлга олинган. Тўданинг қолган 4 аъзоси қочиб кетишга муваффақ бўлган ва улар халқаро қидирувга берилган. 2015 йил октябрда ушбу иш бўйича тергов якунланган.\nБу жиноий тўда Москва шаҳри, Москва ва Калуга вилоятлари ҳудудида 16 та босқинчиликни амалга оширган, бу жиноятлар давомида 17 кишини ўлдирган, 2 киши ярадор бўлган. Тўда, шунингдек, қурбонлар бўлмаган, жабрланувчиларни қурол билан қўрқитиб, уларни дўппослаб тунаб кетган бошқа кўплаб жиноятларни ҳам амалга оширган.\nМосква суд ГТА бандаси


«Ишсизлардан ҳам алимент олинадими?»\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Ишсизлардан ҳам алимент олинадими?»\t13:55, 23 сентябрь 2016\t— Бир нафар фарзандим учун алимент тўлардим. Бироқ айни дам ишсиз қолганим туфайли тўловни амалга оширишга қурбим етмаяпти. Қандай қилиб алиментдан қарз бўлмаслигим мумкин? Ишсизлардан ҳам алимент олинади деб эшитгандим. Дуршод Дурдиев, Қашқадарё вилояти — Алимент тўловчи қарздор доимий иш фаолияти билан банд бўлмаса, шу ҳудуддаги алимент тўлови учун белгиланган коэффицентлар асосида тўловни амалга оширади. Бу коэффициент шу ҳудуддаги ўртача иш ҳақига нисбатан белгиланади. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Эркак\nЛола севган инсонини 2 йил аввал учратганини тан олди\tЎзбекистонлик машҳур футболчилар ва уларнинг рафиқалари(Фото)\tТўйдан кейинги муҳаббат ҳақида 10 афсона\tЁши орасида катта тавофут бўлган машҳур жуфтликлар\t«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tОтправить


Самарқандда 7 ёшли болани уриб юборган ҳайдовчи воқеа қандай содир бўлганини гапириб берди\n15:02 / 10.09.2020\n7 сентябрь куни Самарқанд туманининг «Талибарзуи-поён» (халқ тилида «Максим Горкий») маҳалласи ҳудудида 2001 йилда туғилган ҳайдовчи Ш.М. бошқарувидаги «Ласетти» 7 ёшли болани уриб юборгани ва болакай воқеа жойида ҳалок бўлгани ҳақида хабар берилганди.\nMY5 телеканали шу мавзуда тайёрлаган лавҳада ЙТҲни содир этган ҳайдовчи воқеа қандай бўлганини сўзлаб берди.\nУнинг айтишича, «Оқмачит» маҳалласи томондан «Равонак» маҳалласи томонга кетаётган бўлган ва «Талибарзуи-поён» маҳалласига келганда, йўл чеккасида турган уч боладан бири югуриб катта кўчага чиққан ва ўша болани уриб юборган.\nЙўл четидаги ариққа тушиб кетган болани гувоҳлардан бири зудлик билан ариқдан чиқариб олган ва болани уриб юборган «Ласетти»га ётқизиб, касалхонага олиб кетишган. Бироқ болакай воқеа жойида ҳалок бўлганди.\nҲолат юзасидан Самарқанд тумани ИИБ ҳузуридаги Тергов бўлими томонидан Жиноят Кодексининг 266-моддаси 2-қисми (одам ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилиб, ҳозирда тергов ҳаракатлари олиб борилмоқда.\n08:14 / 18.09.2020\nТошкентда «Спарк» билан тўқнашган «Матиз» ёниб кетди


Кун.uz ташрифи: Чортоқлик уруш фахрийси ўз кечинмаларини ҳикоя қилди\n17:39 / 08.05.2017\nКун.uz ижодий жамоаси Наманганга ташриф буюрар экан, сафар давомида вилоятнинг Чортоқ туманида истиқомат қилувчи айрим фуқаролар шахсий томорқа ва оилавий тадбиркорликдан унумли фойдаланиши ҳақида илиқ гаплар эшитдик ва ўша манзил томон йўл олдик.\nБуни қарангки, биз ташриф буюрган хонадонлардан бирида Иккинчи жаҳон уруши қатнашчиси Юсуф ота Солиевни учратдик. Бу ҳокисор инсон билан бўлиб ўтган суҳбат бизда илиқ таассурот қолдирди. Бобо уруш хотираларини ёдга олар экан, шундай дейди:\n“Мени 1943 йилда урушга чақиришди. Ўшанда 15 ёшда эдим. Барча билан хайрлашиб урушга жўнадим. Собиқ Чехославакия, Руминия, Венгрия, Австрияда урушда қатнашдим ва ниҳоят Берлингача бордим. Уруш тугагач, яна уч йил ўша ерларда хизмат қилдим. Сўнгра бизга жавоб беришди. Уйга қаётаётган вақт Узоқ Шарқда японлар билан уруш бошланди, деб бизни яна ўша ерга олиб кетишди. Аммо ярим йўлда уруш тамом бўлгани ҳақидаги хабарни эшитиб, жуда хурсанд бўлган эдик”.\nЮсуф ота хотираларини эслар экан кўзига ёш қалқди. Ота жуда камсуқум ва ҳазилкаш. Унинг ёши 91 да. Узоқ умр кўриш сири ҳақида сўраганимизда ота шундай жавоб қилдилар:\n“Уруш вақтида ёш бўлганмизми ёки бошқа сабабданми спиртли ичимликлар истеъмол қилардик. Аммо уруш тугагач, уйга қайтдим ва шу ёшгача бу одатни ташладим. Чунки бу иллатни инсон саломатлигига зиёнини тушуниб етганман”.\nЮсуф ота Солиев ўз ниятларини билдирар экан бу юртда доим омонлик бўлишини, ёшлар сира уруш кўрмаслигини ва тинчлик-хотиржамлигимиз бардавом бўлишини истаб дуога қўл очдилар.\nКун.uz Наманган вилоятида\nЎзбекистонга McDonald's, Burger King ва Starbucks брендлари кириб келиши мумкин\n17:20 / 22.05.2018


Лаззатланиш - бир нарсага, бир нарсани кириб чиқишида эмас хар доим. - 6 Февраля 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-03-07, 8:00 PM\nГлавная / Bosh sahifa » 2021 » Февраль » 6 » Лаззатланиш - бир нарсага, бир нарсани кириб чиқишида эмас хар доим.\nЭфория -қалбда, ичингизда худди капалак учиб юрганидек хаяжонланиш.\nҚўшилишдан бир неча соат аввал, эр хотинига телефон қилиб:\n- Бугун сени боплаб адабингни бераман, манга ёқадиган либосларингни кийиб кут дейиши мумкин.\n- Адаси, бугун сизга зўр нарса қиламан, сизга ёқади.\nАниқ ёқади дейиши мумкин.\nБу қанақадир эркалаш, янгим поза, ёки массаж бўлиши мумкин. Бу мухиммас.\nМухими муддатидан аввал қичитиб қўйиш.\nЯни организм уйғониб, шахватни қўзғатиб қўйиши.\nКўп оилалар 3-5 йил бирга яшаганидан кейин, қўшилиш хайвонларникига ўхшаб қолади.\nЯни тўшакка ётади, ва тир-тир-тир\nЭр ўз аёлига мухаббатлик бўлиши учун, аёл эрини соғиниб кутиши учун, ўйнашишни, қичитишни, шахватини қўзғашини икки томон билиши лозим.\nСССР давридан қолган тир-тир-тир, уже модадамас.\nЯнгиликлар қилинг, шағамлар ёқинг, либослар олинг, гўл бўлманг.\nГолливуд эркакларни нафсини бузаётган бир даврда, Голливуд аёлларни нафсини бузаётган бир даврда, биз оиламизга эътиборимизни кучайтиришимиз керак.\nЯхши секс-бахтли оила!\nКўпроқ секс хақида сухбатлашинглар, эр хотин.\nБир бирингизга ёқадиган қилиқларни, эркалашларни, силашларни, ёқимли зоналарни ўрганинг.\nҚанча очиқ гаплашсангиз, шунча шахват қўзғалаверади.\nИслом 2 тагина чегара қўйди қўшилиш жараёнига.\n1) Орқа тешикка тиқмаслик\n2) Хайз қонли вақт қўшилмаслик\nБошқа қисмларига аралашмади.\nЯни қўшилишда эркинлик берган.\nБиринчи хикмати, одамлар гунохга ботиб кетмаслиги учун, кўп чеклов қўйилмади.\nИккинчидан, қолган амалларга, эротик харакатларга аралашмади.\nЯни катта яхшилик қилинди одам зотига.\nМен нима демоқчиман:\n- Бир бирингизга қизиқинг\n- Бир бирингизни ўрганинг\n- Бир бирингизни қичитиб туринг шахватингизни\nОилангиз мустахкам бўлади.\nЯхшилаб қондирилган аёл - унча мунча муаммоларга минғирлайвермайди.\nЯхши қондирилмаган, эътибор берилмаган эр, яхшисини кўчадан топишга интилади.\nКўчадаги мехрга мухтож бўлгани учун, у эркакни вужуди билан қондиради.\nМана шу сабаб зино кучаяди.\nЕчим 2 та.\nАёл хам эрига эътиборроқ бўлиши\nАёли ўзгармаса, ўша яхшисини кучадаги, никохига олиб халол хурсанд бўлиши.\nКатегория: JINSIY HAYOT / ЖИНСИЙ ХАЁТ | Просмотров: 447 | Добавил: #jinsiytarbiya, #qovushish, #jinsiy hayit, #olat, #kokrak#, #hayot, #qoshilish, #tabriya, #jinsiy, #sikishish, #sex | Рейтинг: 0.0/0


14:40 / 28.05.2013 | Yoqub | 3367\nМуҳтарам ҳазрат, менинг ўқиганларим тўғри бўлса, Пайғамбаримиз Муҳаммад соллаллоҳу алайҳи васаллам томонларидан бирорта гуноҳ амал содир бўлмаган экан. Ушбуни ўқиганимдан кейин мени бир савол ўйлантириб қўйди. Тарихда яшаб ўтган(янглишмасам) 120 минг расул ва набийлар ҳам гуноҳсиз яшашганми? Уларнинг ҳаммаси жаннатийми? Шу ҳақида бирор маълумот борми?\nПайғамбар алайҳиссаломларнинг оддий кишилардан ажраб турадиган бирдан бир сифатлари маъсумликларидир. Яъни, маъсият қилиш, шаҳватларга берилиш, мурувватга футур етказадиган ва инсонлик қадрини кетказадиган нарсалардан четда бўлишларидир.\nПайғамбар алайҳиссаломлар одамларнинг энг гўзал ахлоқлилари, энг пок амал қиладиганлари, энг юраги тозалари ва тасарруфотлари энг тўғриларидирлар.\n«Исмат» сўзи луғатда «ман қилиш» - «сақлаш» маъносини англатади.\n«Исмат»нинг шаръий маъноси эса «Аллоҳ таолонинг Ўз Пайғамбар ва набийларини гуноҳ ва маъсият ҳамда мункар ва ҳаром ишларни қилишдан сақлашидир.\nЧунки Аллоҳ таоло одамларни у зотларга эргашишга, иқтидо қилишга ва уларнинг йўлидан юришга амр қилгандир. Пайғамбар алайҳиссаломлар барча башарга яхши ўрнакдирлар. Агар улардан маъсият ва мункар ишлар содир бўлиши жоиз бўлса ёки мазкур нуқсонлардан бирортаси мавжуд бўлса, у нарсалар шариатда бор нарсаларга айланиб қолади. Бу эса мутлақо мумкин эмасдир. Шунинг учун ҳам Аллоҳ таоло Ўз пайғамбарларини маъсум қилгандир. Аллоҳ таоло барча пайғамбарларни Ўзининг доимий инояти ила ўрагандир. У зот Пайғамбаримиз Муҳаммад алайҳиссаломга хитоб қилиб:«Бас, Роббинг ҳукмига сабр қил. Албатта, сен кўз ўнгимиздасан», деган (Тур: 48).\nАфсуски, бошқа динларда пайғамбар алайҳиссаломларга турли гуноҳларни қилганлик нисбатлари берилади.\nМанба islom. uz\nШиркми ёки ... ???\nЖаннат ва бехишт номланиши хакида


Le Monde: Туркия расмий Москва розилигисиз Сурияга кира олмаган бўларди\n16:21 / 25.08.2016 9622\nРоссиянинг Суриядаги вазиятга таъсири шунчалик улканки, Москванинг сукут сақлаш билан билдирган розилигисиз, Туркия террорчиларга қарши зарба бериш жараёнига қўшила олмас эди, деб фикр юритади Le Monde газетаси. Аслини олганда, расмий Анқара ИШИД жангариларига қарши курашяпти, дейиш ўрнига, ўз чегаралари яқинида курд бўлинмаларининг бирлашишига йўл қўймаётганини таъкидлаш тўғрироқ бўлар эди.\nШу пайтга қадар, Россия ҳеч қачон Суриядаги воқеалар ривожини белгилаб бермаган эди, деб ёзади Франция нашри. Шу боисдан ҳам, гарчи расмий Москва Туркиянинг Суриядаги можарога аралашувидан чуқур таассуфини билдирганига қарамай, айтиш мумкинки, Кремль маъмурияти овоза қилинмаган розилигини билдирмаганида, Туркия армияси Сурияга киришга ўзида журъат топа олмас эди. Ахир, Россия авиациясининг Сурия шимоли-ғарбини назорат қилаётганини ёддан чиқармаслик лозим.\nАйни вақтда, Суриядаги Россия, БМТ Асад кучлари минтақада кимёвий қуролни қўллагани ҳақида маълум қилган бўлса-да, ҳам дипломатик ва ҳам ҳарбий куч жиҳатидан ҳал қилувчи ўринни эгаллаб турибди. Кимёвий қуролни қўллаш билан боғлиқ айбловлар расмий Москвага бирмунча дипломатик муаммолар келтириб чиқариши мумкин. Чунки, айнан Россия президенти Башар Асад тузумини ҳокимиятда сақлаб қолиш имконини берган кимёвий қуролни йўқ қилиш ташаббусини илгари сурган эди. Шу борадаги битим бузилгани туфайли унинг оқибатлари тез орада кўзга ташланади, деб огоҳлантиради Le Monde.\nҚолган барча масалаларда тарозининг оғир палласи Россия томонда, деб ҳисобламоқда мақола муаллифи. 26-август куни АҚШ ва Россия ташқи сиёсат маҳкамалари раҳбарлари минтақада ўт очишни тўхтатишга оид келишувга эришиш мақсадида Женевада учрашишади. Франция эса, Ҳалаб назоратини қайтариб олиш учун зарбаларни кучайтираётган Асад тузумини Россия қўллаб-қувватлашда давом этаётганидан хавотирда. Шу билан бирга, расмий Париж ва араб давлатлари АҚШни журъатсизликда айбламоқда.\nВашингтон, Париж маъмурияти сингари Туркиянинг ИШИД жангариларига қарши курашини олқишлаган бўлса ҳам, улар туркларнинг асл мақсади курд жанговар гуруҳларининг Туркия чегараси яқинида бирлашишига йўл қўймаслик эканини яхши тушунмоқда.\nПутин ва Эрдўғаннинг учрашувидан сўнг, Туркиянинг Сурияга нисбатан сиёсати ўзгариши ўз ҳосилини бера бошлади, дейиш мумкин. Дастлаб, Башар Асадни ҳокимиятдан четлатиш зарурлигини баланд оҳангда уқдириб келган Туркия, эндиликда, Асадни «урушдаги томонлардан бири» ва музокараларда қатнашиши лозим бўлган томон вакили деб атамоқда. Албатта, расмий Анқара унинг Сурия келажагидаги ўрнини ҳозирча тан олганича йўқ. Шу билан бир вақтда, Туркия ҳукумати Дамашқнинг муҳим иттифоқчилари Москва ҳамда Теҳрон билан самарали музокаралар олиб бормоқда. Улар ҳатто инқироздан чиқиш бўйича «йўл харитаси»ни тузиб олиш имконияти ҳақида фикр билдира бошлашди.\nШунга кўра, айтиш мумкинки, деб ёзади Le Monde, расмий Москва ўз вақтида курдлардан воз кечди. Ахир, бир вақтлар Россия уларни қуроллар билан таъминлаганди.


CLG компанияси – лизинг хизматлари соҳасида Ўзбекистон ҳудудида етакчи ҳисобланади - China Leasing Group\nChina Leasing Group лизинг компанияси ўз фаолиятини узоқ 2009 йилда бошлаган. Компания бошиданоқ ўз мижозларига энг рақобатбардош маҳсулотларини таклиф этган ҳолда, энг юқори стандартларга мувофиқ равишда хизмат кўрсатишга интилди ва ўз обрўсини эътиборга олди. Натижада, CLG лизинг хизматлари соҳасида етакчига айланди. Шундай қилиб, сўнгги уч йил натижаларига кўра, 2017 йилдан буён CLG 126 ортиқ бозор иштирокчилари орасида Ўзбекистон Лизинг берувчилари Ассоциацияси талқинига кўра Ўзбекистондаги энг яхши лизинг ташкилотлари ва банкларнинг Топ-10 кирди.\nАммо булар ҳам барча ютуқлар эмас. Компания фақат лизинг хизматларини кўрсатадиган компаниялар орасида Топ-5 даги ўрнини ишончли ушлаб туради ва хусусий лизинг берувчилар орасида биринчи ўринни эгаллайди.\nОмад сири нимада?\nИашкилотнинг асосий мақсади – бу хизматларнинг тўлиқ тўпламини тақдим этиш ва харидорларнинг имкониятларини сезиларли даражада кенгайтирадиган турли хил етказиб берувчилар, лизинг шакллари билан ишлаш. 2016 йилда амалга оширилган ребрендинг, корпоратив бошкарувни жорий этиш, юқори даражадаги хизмат кўрсатиш – буларнинг барчаси CLG компаниясига энг қулай шароитларни яратишга имкон беради.\nИқтисодиётдаги оғир вазиятни, кичик ва ўрта бизнес тузилмаларига таъсир ўтказадиган инқирозни, Covid-19 билан боғлиқ муаммоларни ҳисобга олган холда, мавжуд хатарларни бошқариш механизмлари лизинг портфелини хавфсиз таъминлашга ёрдам беради.\nКомпаниянинг асосий шиори – «Тараққиёт учун лизингни танланг». Аслида ҳам ташкилот корпоратив мижозлар, ташкилот ва муассасалар учун ҳамкорлик қилиш учун энг мақбул шартларни таклиф этади:\n· лойиҳалар бўйича буюртмаларни кўриб чиқиш муддати атиги 3 кун;\n· ҳужжатларнинг фақат беш тури;\n· ускуналар, йўловчи ташиш транспорти учун гаров талаб қилинмайди;\n· енгиллаштирилган бизнес-режа қабул қилинади;\n· лизинг олувчининг шахсий кабинетига тўғридан-тўғри кириш;\n· суғурта пакетларини рўйхатдан ўтказиш;\nБугунги кунда молиялаштирилган лойиҳаларнинг умумий суммаси 200 миллиард сўмдан ошади. CLG компаниясининг мижозлари қаторига, озиқ-овқат, пластмасса ишлаб чиқариш, қурилиш, фойдали қазилмаларни қазиш, асфальт ишлаб чиқариш ва бошқа йўналишда фаолият кўрсатувчи кичик ва ўрта бизнес корхоналари киради.\nUZAUTO LEASING лойиҳасини алоҳида таъкидлаб ўтиш жоиз, CLG компаниясининг илғор тажрибасига асосланиб, автоуловнинг атиги 17% миқдорида олдинлан тўлов асосида, тег, қулай ва хавфсиз лизингни таклиф этади.\nПандемия компания фаолиятига таъсир ўтказдими?\nСўзсиз, COVID19 кўплаб кичик ва ўрта бизнес корхоналарига таъсир ўтказди. Бу тузиладиган лизинг келишувларига, мижозларнинг тўловларининг кечикишига таъсир қилди.\nЛизингга талабнинг пасайиши туризм, меҳмонхона ва кўгил очар соҳаларга таалуқли иқтисодий корхоналарда сезиларли. Бошқа соҳалардаги тадбиркорлар инвестиция лойиҳаларини ноаниқлик туфайли ва умуман иқтисодий таназзул натижасида музлатиб қўйишади.\nУшбу қийинчиликларга қарамасдан, CLG компанияси асосан самарали механизмлар, сифатли хизматлар кўрсатиш, мижозларга индивидуал ёндошиш туфайли тузилган битимлар сони бўйича 2020 йилнинг биринчи ярмининг энг яхши Топ-10 жой олишга муваффақ бўлди.\nИнқироз туфайли биз бизнес жараёнларимизни яхшиладик, харажатларимизни оптималлаштирдик ва ундан самарали чиқмоқдамиз. Таъкидлаш жоизки, ушбу даврда биз лизинг ускуналари учун катта кўргазма зали бўлган янги жойга кўчиб ўтдик.\nКелажакда биз янги қизиқарли маҳсулотларни фаол равишда ишлаб чиқмоқдамиз, бу эса мижозларимиз базасини 30% га кенгайтириш имконини беради.\nCLG компанияси номидан барча Ўзбекистон фуқароларини Мустақиллик куни билан табриклаймиз! Мамлакатнинг муваффақияти ҳар бир Ўзбекистон фуқаросининг ютуқларидан иборат. Мустақиллик кунида сизга тинчлик, бахт ва фаровонлик тилаймиз.\nБозор етакчисидан кўпроқ янгиликларни кутинг!


Ана шундай тадбирлардан бири Ўзбекистон Республикаси Олий суди раиси К. Комилов иштирокида Наманган вилоятида ўтказилди. Унда алоҳида таъкидланганидек, соҳада йўл қўйилган хато ҳамда камчиликлар нутқда рўйирост кўрсатилиб, истиқболдаги қатор долзарб вазифалар белгилаб берилдики, бу суд ходимларига катта масъулият юклайди. Айни чоғда халқ орасига кириб бориш, одамлар дарди билан яшаш, керак бўлса, муаммоларини жойида ҳал этиш давлат хизматчиларидан, жумладан, судьялардан фидойилик талаб қилади.\n— Бугунги мулоқот биз учун ҳар томонлама фойдали бўлди, — дейди фуқаролик ишлари бўйича Наманган туманлараро суди судьяси Б. Аброров. — Аввало, одил судловни амалга оширувчи ушбу тизим кечаги кун билан яшай олмаслигини, ишимизга теран назар солиб, фаолиятимизни қайта кўриб чиқишимиз зарурлигини ҳамда соҳада холислик ва шаффофликни тўла таъминлаш долзарб вазифаларимиздан эканлигини янада чуқур англадик.\n— Нутқда кўплаб таклифлар илгари сурилдики, уларнинг барчаси соҳа ривожида муҳим ўрин тутади, — дейди Тўрақўрғон тумани Кенгаши депутати Э. Эргашев. — Хусусан, ҳар бир судья ўз фаолияти юзасидан маҳаллий Кенгашда ахборот бериш тизимини жорий этиш ҳақидаги таклиф қимматли бўлганини айтиш зарур. Зеро, бу судьяларда масъулият ҳиссини ошириш билан бирга, уларни халққа янада яқинлаштиради.\nАндижон вилоятида бўлиб ўтган йиғилишда жамиятда адолат тарозиси бузилса, тизим ходимлари лоқайд ва бепарво бўлса, одамларда норозилик келтириб чиқариши, натижада демократик тамойилларга путур етиши ҳақида сўз юритилди. Қолаверса, соҳада йўл қўйилган камчиликлар, тартиб-интизомни кучайтириш ҳамда кадрлар масалаларига принципиал ёндашиш юзасидан фикр-мулоҳазалар билдирилди.\nҚўрғонтепа тумани фаоллари билан кечган мулоқотда Олий суд раиси фуқароларнинг суд идораларида сарсон-саргардон бўлишининг олдини олиш, ҳуқуқ ва эркинликларини ҳимоя қилиш орқали суд тизимига бўлган ишончини мустаҳкамлаш асосий мақсад эканлигини таъкидлади. Бундан буён судьялар ҳамиша халқ ичида бўлиб, уларнинг кайфияти ва руҳиятини теран ҳис этишини давр талаб қилаётир. Бинобарин, фаолиятга, энг аввало, халқ баҳо беради. Судлар халқимизнинг муносиб баҳосини олса, Президентимиз таъкидлаганидек, ҳақиқий “Адолат қўрғони”га айланади.\n— Фарзандимнинг ишига оид суд жараёни кечиктирилаётгани хусусида мурожаат этдим, — дейди Қўрғонтепа шаҳрида яшовчи И. Халилов. — Масала шу ернинг ўзида синчковлик билан ўрганиб чиқилиб, ижобий ҳал қилинди.\nТошкент вилоятининг Оҳангарон туманида ўтган йиғилишда Ўзбекистон Республикаси Олий суди раисининг ўринбосари Б. Деҳқонов қатнашди. Унда суд, ҳуқуқ-тартибот органлари ҳамда давлат ва жамоат ташкилотлари вакиллари нутқдан келиб чиқадиган вазифалар ҳамда хато-камчиликларни бартараф этиш чора-тадбирлари хусусида фикрлашиб олдилар.\n— Истиқлол йилларида суд-ҳуқуқ тизимида кенг кўламли ислоҳотлар амалга оширилди, — дейди жиноят ишлари бўйича Ангрен шаҳар суди раиси ў. Эргашев. — Бугунги тезкор замонда шуларнинг ўзи билан кифояланиб қолиш мумкин эмас. Президентимиз мазкур масалага жиддий эътибор қаратиб, мавжуд хато ва камчиликларни танқид қилди. Айни пайтда тизим ривожида муҳим ўрин тутадиган таклиф ҳамда тавсия-ларни ўртага ташлади. Биз бугун шу асосида бундан кейинги фаолият йўналишларимизни белгилаб олаяпмиз. Айниқса, ўтказилаётган учрашув, очиқ мулоқотлар тез орада ўз самарасини беради. Негаки, халқ билан очиқ мулоқот маҳкама ва одамларни бир-бирига яқинлаштиради ҳамда судлар шаффофлигини таъминлайди. Муҳими, мамлакатимизда эркин фуқаролик жамияти барпо этишдек улкан мақсадга етказади.\nУчрашув ва мулоқотларда судьялар фаолиятида учраётган салбий ҳолатлар кенг муҳокама қилиниб, келгусида бу каби нуқсонларнинг олдини олиш юзасидан аниқ чора-тадбирлар белгиланди.\nЎзбекистон Республикаси Олий суди раҳбарияти иштирокидаги бундай тадбирлар мамлакатимиз бўйлаб давом этаяпти.\nМазкур рукндаги бошқа мақолалар: « Мурожаатлар ислоҳотларнинг жойлардаги натижаларини кўрсатади\tСиёсий мулоқотларнинг амалий натижалари »


Мушрик – шерик қилувчи дегани. Шериклик эса энг ками икки киши ўртасида бўлади. Мушрик учун буларнинг биринчиси доимо Аллоҳдир. Унинг мушрик бўлиши – Аллоҳга хос бўлган хусусиятларни баъзисига бошқа бир борлиқлар ҳам эга деб билиши сабаблидир.\nҲеч ким ширк амалини тўғри экани ҳақида етарли бир исбот-далил келтира олмайди. Аммо Аллоҳга яқин экани ва маънавий ёрдам бера олишига ишонтирилган кишилар атрофида катта бир жамоа пайдо бўлади. Уларнинг ёнида бўлганлар, қандайдир бир фойда кўриши мумкин. Зотан уларни бу жойга жамлаган нарса ҳам айнан ўша манфаъатдир. Бу оят шунга ишорат қилмоқда:\n“(Иброҳим) деди: «Сизларни бу бутларга сиғинишингизни сабаби; дунё ҳаётида ўртангизда бирлик-биродарлик бўлиши учундир, холос. Қиёмат куни эса, бирингиз бошқангизни кўришни ҳам хоҳламайди, ҳар бирингиз бошқа бирингизга ташланади. Борадиган жойингиз оташдир. Сизга ёрдам берадиган ҳам бўлмайди.»\nБулар (ширк амлини тарғиб қилувчи сохта тариқат аъзолари) дин номи остидаги бир манфаатга асосланган ташкилотга аъзо бўлиб қолганини фарқига бормайдилар. Лекин эртага қиёмат куни Аллоҳга қараб шундай деёлмайди:\n«…Аввалдан ширк қилиб келганлар бизларни ота-боболаримиз эди, биз улардан кейин келган насл эдик. Ўша ботил ишга қўл урганларни қилмишини деб бизларни ҳалок қиласанми?» ( Аъроф 7/173)\nСохта тариқат пешволари ўз муридларини ўзларининг хаёлий тушунчаларига асосланган ёки турли-туман ёлғон-елпи афсоналари ва сафсаталари билан Аллоҳни розилигига эришасизлар, деб алдаб овунтириб юришади. Ўзлари тўқиб чиқарган турли ибодатлар ва амалларни диндан деб тарғиб қиладилар. Натижада, ўзлари ҳам инсонларни ҳам Аллоҳни динидан узоқлаштириб юборадилар ва диндаги холислик ўртадан ғойиб бўлади.\nШиркка қўл урадиган диндорларнинг барчаси Аллоҳга яқинлашиш энг асосий мақсади эканини айтади. Бу ҳақида Аллоҳ таоло шундай марҳамат қилади:\n“Билинки, Аллоҳнинг дини холис диндир. Аллоҳдан аввал авлиёга сиғиниб олганлар: «Улар бизни Аллоҳга яна-да кўпроқ яқинлаштирсин, деб уларга ибодат қиламиз холос», дейишади” (Зумар 39/3)\nАллоҳни ва Унинг амрини қўйиб ўз пирларини ўзларига илоҳ қилиб олганлар асло нажот топмайдилар. Умутманг, Аллоҳга ва Унинг розилигига эришиш учун Аллоҳ буюрган ишларни қилиш керак.\nВасила Восита Пир Тариқат Ширк


30 йил аввал ушбу етти мегаполисни танимаган бўлардингиз\nLifestyle 15:26 / 25.03.2019 54742\nСайёрамиздаги кўплаб шаҳарлар сўнгги 30 йил ичида нафақат «катта бўлишди» ёки «ёшаришди», балки таниб бўлмас даражада ўзгариб, янги қиёфага эга бўлишди. Сиёсий режимнинг ўзгариши, иқтисодиёт, туризм, урбанизациянинг жадал ривожланиши, буларнинг бари Дубай, Ҳонгконг, Сингапур ва бошқа мегаполислар батамом бошқача кўринишга эга бўлишига олиб келди.\nМазкур шаҳарларни ривожланиш ўзгартиргунига қадар қандай кўринишда бўлганини ёдга оламиз.\nДубай урбанистик тараққиётнинг жадал суръатини акс эттиради. У саҳрода ўсиб, сўнгги ўн йиллар ичида ўзгача қиёфага кирди. БААнинг йирик шаҳри бир неча дунё рекордларига эга. Масалан, бу ерда дунёдаги энг баланд бино (Бурж Халифа, 828 м), энг катта сунъий архипелаг – Пальма ороллари, йирик савдо маркази Dubai Mall жойлашган.\nДубай инфратузилмаси дунёдаги энг қулайларидан ҳисобланади. Шаҳар аҳолиси ҳар йили тобора ўсиб бормоқда, ҳозирда 2,5 миллион кишини ташкил қилади. Сайёҳлар оқими ҳам ортмоқда.\nДубайдаги ўзгаришлар янги архитектура сабабли яққол намоён бўлади.\nСайёҳлар Дубайни пляжлари, хавфсизлиги, хилма-хил ошхонаси, шопинг, шунингдек тоғ чанғиси сабаб яхши кўришади. Скай Дубай – Яқин Шарқда қурилган том остидаги тоғ чанғиси дам олиш масканидир.\nЗамонавий Хитой шаҳарлари жуда тез янгиланмоқда. Шанхай – аҳоли сони бўйича йирик шаҳар, унда 26 миллиондан ортиқ киши яшайди.\nСўнгги 30 йил ичида у таниб бўлмас даражада ўзгарди. Шаҳар иқтисодиёт, архитектура ва туризм соҳаларида ривожлана бошлади.\nБугун урбанистик ривожланиш асосан турар-жой мажмуалари доирасида яшил ҳудудлар ва боғларни яратишга йўналтирилган.\nШунингдек, бу ерда Хитойдаги энг баланд ва баландлиги бўйича дунёда иккинчи ўриндаги бино – Шанхай минораси жойлашган.\nЖануби-шарқий Осиё оролларидаги шаҳар-давлат 1965 йилда Малайзиядан мустақил бўлган. Ўша вақтда Сингапур кичик қашшоқ мамлакат бўлиб, ҳатто тоза сув ва қурилиш материали қумни ҳам импорт қилишига тўғри келган.\nҲукумат Сингапурни Жануби-шарқий Осиёдаги молиявий ва савдо марказига айлантиришни мақсад қилди. XX асрнинг охирига келиб сиёсатчиларнинг саъй-ҳаракатлари туфайли улардан бирига айланди. Сўнгги маълумотларга кўра, шаҳар-давлатда ҳозир олти миллионга яқин киши яшайди.\nСингапур сайёҳларни тоза экологияси, маданий ва тарихий меросни сақлаш дастурлари билан ўзига жалб этади. Жиноятчилик даражаси – дунёдаги энг паст кўрсаткичлардан бири.\nҲонконг — ХХРнинг махсус маъмурий райони. Осиё ва бутун дунёнинг илғор молиявий марказларидан бири. Цзюлун ярим ороли, шунингдек 260 дан ортиқ оролда жойлашган.\nХитойнинг бу райони ўзининг валютаси – ҳонконг доллари ва инглиз ҳуқуқи нормаларига асосланган шахсий ижро этувчи, қонун чиқарувчи ва суд тизимига эга. Ҳонконг 1842 йилдан бошлаб Британия мустамлакаси бўлган. 1997 йилдагина Хитой бу ҳудуд устидан суверенитетни қўлга киритди. Расмий тиллар – хитой тилининг кантонча лаҳжаси ва инглиз тили.\nҲозирда Ҳонконгда 7,5 миллионга яқин киши яшайди. У дунёдаги аҳолиси энг зич жойлашган шаҳар. Шунингдек у ўзининг олтин ва валюта бозори, савдо, саноат ва киносаноати билан донг қозонган. Бундан ташқари, Хитойнинг бу районида катталиги бўйича дунёда учинчи ўринда бўлган порт жойлашган.\nКения пойтахти, Шарқий Африкадаги энг катта шаҳар, экватор яқинида жойлашган. Найроби аҳолиси уч миллиондан ортиқ.\nШаҳарда кўплаб халқаро компания ва ташкилотлар, жумладан БМТнинг айрим органлари жойлашган. Шу билан бирга, Кения пойтахти – дунёнинг энг хавфли шаҳарларидан бири. Бу ерда қуролли талончилик ва машиналарни олиб қочиш даражаси юқори. Сайёҳларга қимматли буюмларни кўринарли жойда сақламаслик, кечки пайт шаҳарнинг марказий қисми бўйлаб юрмасликни маслаҳат беришади.\nБироқ айрим диққатга сазовор жойлар шаҳарга сайёҳларни жалб қилади. Биринчи навбатда бу Найроби Миллий боғи. Бу қўриқхонада 400 дан ортиқ ҳайвон ва қушлар, жумладан, шер ва жирафалар яшайди.\nБу Бразилиянинг йирик шаҳарларидан бири, Сеара штатининг пойтахти. Шаҳар Атлантика қирғоғида жойлашган. XX асрда Форталеза қишлоқ аҳолиси кўчиб келгани сабаб тезда кенгая бошлади. 70-йилларнинг охирига келиб шаҳар йирик саноат агломерациясининг марказига айланди.\nҲозир Форталезада 2,5 миллиондан ортиқ киши яшайди. Шаҳар иқтисодиётининг асосини савдо, хизмат кўрсатиш ва туризм соҳаси ташкил қилади. У Бразилиядаги асосий сайёҳлик йўналишларидан бири. Меҳмонларни тунги ҳаёт, океан пляжлари, шопинг, кўргазма ва конференциялар ўзига жалб этади.\n1994 йилда чиққан «Тропиканка» сериали воқеалари асосан Форталезада бўлиб ўтади.\nШэньчжэнь Жанубий Хитой денгизининг қирғоқларидаги Гуандун провинциясида жойлашган. 30 йил илгари бу ерда балиқчилар қишлоқлари бўлган. Ҳозир эса у Хитойнинг саноат, молия ва транспорт маркази. Шэньчжэнь аҳолиси барқарор ўсиб бормоқда ва ҳозирда 12 миллиондан ортиқ кишини ташкил қилади.\nБугунги кунда шаҳар – мамлакатда экспорт ҳажми бўйича энг йирикларидан. Мегаполис янги технология ва бизнесни юритиш маданияти майдонига айланиб, инвестицияларни жалб этмоқда.\nШэньчжэнь сайёҳлар орасида ўзининг баланд архитектураси, мавзули боғлари билан машҳур. 2008 йилда ЮНЕСКО уни «Ижодий дизайн шаҳри» деб танлади.\nШэньчжэнь Жануби-шарқий Осиёнинг Кремний водийси мавқеини қўлга киритган, у электроника ишлаб чиқариш бўйича дунё маркази саналади. Масалан, бу ерда iPhone ва iPad ишлаб чиқарилади.


2015 йилда диққат марказида бўлган аёл санъаткорлар / Ўзбекистон янгиликлари, энг сўнгги хабарлар\nМАДАНИЯТ 2 Шархлар 8845 кўрилди\n2015 йилда диққат марказида бўлган аёл санъаткорлар\n2015 йилнинг бошидан Ўзбекистонда хизмат кўрсатган артист Райҳон Ғаниеванинг турмуш ўртоғи Йигитали Мамажонов билан оилавий муносабатларига дарз кетгани, иш ажрашишгача етиб боргани муҳокама майдонининг асосий мавзусига айланди. Кимдир буни шоу-бизнесдаги навбатдаги ғийбат деб атаса, яна кимдир Райҳоннинг 2015 йилдаги концерт олдидан пиар рекламаси деб билди. Бу орада ижтимоий тармоқлар орқали Райҳон ва Йигиталининг нотариусда ўтирган суратлари ҳам тарқалди.\n“Ниҳол” мукофоти совриндори хонанда Манзура ўтган йилнинг 1-2-3 февраль кунлари “Истиқлол” санъат саройида 18 йиллик ижодий сарҳисоб концерт дастурини тақдим этишини маълум қилганди. Бироқ Манзуранинг тўсатдан тоби қочгани важи билан концертнинг учинчи куни бекор қилинди. Бу мавзу ижтимоий тармоқларда, ахборот сайтлари ва газеталарда бир неча кунгача асосий мавзу бўлиб турди. Telegram, WhatsApp каби мессенжерларда чипталар сотилмагани учун концертнинг учинчи куни бекор қилингани ҳақидаги хабарлар ва Манзуранинг бундан 15-20 йил муқаддам тушган суратлари тарқалди.\n“Ниҳол” мукофоти совриндори хонанда Лола Йўлдошева – ўтган йил давомида энг кўп эътибор марказида бўлган хонанда, десак муболаға бўлмайди. Хонанданинг Ўзбекистонда хизмат кўрсатган артист Райҳон Ғаниеванинг концерт дастурида кийиб чиққан алвон рангдаги очиқ либоси “Ўзбекнаво” эстрада бирлашмаси томонидан огоҳлантириш берилишига сабаб бўлган бўлса, инстаграмга жойлаган суратлари лицензиясининг муддатидан аввал тўхтатилишига, радио ва ТВларда қўшиқларига чек қўйилишига олиб келди. Райҳон билан куйланган дуэтнинг клипи эса эфир юзини бир бора кўришга улгурди, холос. Бугун youtube.com сайтида 600.000 мартага яқин томоша қилинган ушбу клип ўтган йилда энг кўп танқид қилинган клип сифатида қайд этилди.\nЛоланинг инстаграмга жойлаган ҳар бир сурати, уларга қолдирган изоҳлари, турмуш ўртоғи ва хонанда Шаҳзода билан муносабатлари, “Ўзбекнаво” эстрада бирлашмасига лицензиясини қайтариб беришларини сўраб мурожаат қилганию, улардан рад жавобини олгани йил давомида хонанданинг эътиборда бўлишига асосий омил бўлди.\n2015 йилнинг сўнгида эса Лола Йўлдошеванинг лицензияси қайтарилиб, хонандага қўйилган чекловлар олиб ташланди.\nДилфуза Исмоилова 2015 йилда ижоди билан ҳайрон қолдира олмаган бўлса-да, хонанданинг интернет тармоғи орқали тарқалган видеоси кўпчиликнинг ҳайратига сабаб бўлди. Апрель ойида кенжа ўғлини уйлантирган хонанданинг тўйхонада қудалари қаршисидаги “томошаси” ҳақидаги гаплар яшин тезлигида тарқалиб, республикамизнинг энг чекка туманларидан тортиб, чет элдаги ҳамюртларимизнинг қулоғигача етиб борди. Исмоилованинг навбатдаги видеоси ҳам 2015 йилнинг иккинчи ярмида оммавий ахборот воситаларида энг кўп таҳлил қилинган мавзу бўлди.\nХонанда Тамила ижодини бошлабдики танқиддан боши чиқмайди. Ўтган йилда унинг “Золим” номли қўшиғига ишланган видеоклипи ТВ, газеталар ва интернет сайтлари орқали тинимсиз танқидларга сабаб бўлди. Telegram, WhatsApp каби мессенжерларда хонанданинг ноодатий суратлари тарқалди. Шунингдек, у ҳам Лоланинг қаторидан ўрин олиб, лицензиясидан айрилди. Ва йил сўнгида унинг ҳам лицензияси қайтариб берилди. Шу сабаб ҳам хонанда йил давомида эътибор марказида бўлди.\nЎзбекистонда хизмат кўрсатган артист Ҳосият Ҳусанова 2015 йилда, 47 ёшида иккинчи бор оналик бахтига муяссар бўлди. Бу хабарга биров ишониб, биров ишонмади, албатта. Шундай бўлса-да, актриса йил давомида эътибор марказида бўлган аёл санъаткорлар рўйхатидан ўрин олди.\nХонанда Дилсўз ҳам 2015 йилда турмуш қурган ва фарзандли бўлган аёл хонанда сифатида рўйхатга киритилди. Йил давомида хонанда Дилсўз билан боғлиқ миш-мишларнинг охири кўринмади. Бу ҳам майлига, бироқ хонанданинг туғруқ столидаги ҳолати тасвирланган суратининг ижтимоий тармоқлар орқали тарқалиб кетиши эндигина тин олган муҳокамаларнинг қайта жонланишига олиб келди.\nмар 31 / 2019\nТошкент кўчаларига 300 минг туп лола экилди (фото)\nМанзуранинг отаси, Ўзбекистон халқ рассоми Муборак Йўлдошев вафот этди\nиюн 20 / 2017\nЙигитали Мамажонов унаштирилди\nмар 22 / 2017\nТошкентда камералар ишга тушгач, хонанда Лола автомобиль бошқаришдан воз кечди\n18 март 2016, 15:32\nАмир Темур бобомизни "Фарзандлари соглом юрт кудратли булур " деган сузлари бор эди. Артистлари куп юрт,,,,,,,?????????? , билмадим. Шулардан бошка нарсаларни гаплашайлик.\n07 янвuary 2016, 14:06\nЛола Йулдашевани либосини кўрмаган эканман. Одамларни миш-мишини эшитиб жаҳлим чиққанди. Сайтда кўриб ҳайрон қолдим.Лола саҳнага либоссиз чиқса бўлар экан. Маҳтаган қиз деб шуни айтсалар керак...


Диққатимиз марказида - "Бундеслига 1963-2013" / CHAMPIONAT.asia\nДиққатимиз марказида - "Бундеслига 1963-2013"\n16 ноя 17:06\nЖаҳондаги энг томошабоб лигалар қаторида эьтироф этилувчи Германия Бундеслигаси жорий йилда ярим асрлик тўйини нишонлади.\nУшбу чемпионатнинг ўзига хос жихатлари, унда қайд этилган рекордлар билан танишиш сиз учун қизиқ бўлади деб ўйлаймиз. Демак, бугун диққат-эьтиборимиз марказида – Бундеслига!\n- 1963 йил августда Германия бирлашган бундеслигаси илк тур учрашувлари ўтказилган. Бунга қадар эса жамоалар ҳудудий турнирларда иштирок этиб келганлар. Лекин 1962 йил июлда Германия футбол иттифоқи умумий лига тузишга қарор қилади ва 1963 йилги мавсумдан бошлаб Германияда ҳам умумий тарзда ўтказиладиган чемпионат ташкил этиш йўлга қўйилади.\n- Илк чемпион:\nДастлабки мавсумда чемпионлик “Кëлн” жамоасига насиб этган. Илк марта ташкил этилган бирлашган чемпионатда ғолибликни қўлга киритган ушбу жамоа кейинчалик пешқадамликни “Бавария” га бериб қўяди.\n- Энг кўп чемпионлик шохсупасига кўтарилган жамоа:\nҲа, сезиб турганингиздек бу борада “Бавария” нинг олдига тушадигани йўқ. Мюнхен суперклуби 22 бор чемпионлик “лагани”ни боши узра кўтаришга эришган. Мюнхенликлар ҳар доим ғолиблик учун давогар бўлиб келганлар. Бу мавсумда ҳам чемпион бўлиш Пеп Гвардиола шогирдларига насиб этадими ëки йўқми – буниси бизга қоронғу. Аммо “Бавария”нинг рекорди бошқа жамоалар томонидан яқин йиллар ичида забт этилмаса керак...\n- Энг кўп чемпионлик шохсупасига кўтарилган футболчилар:\n“Бавария” сафидаги ëрқин ўйинлари билан эсда қолган яқин ўтмиш футбол юлдузлари – Оливер Канн ва Мехмет Шëлл саккиз мартадан Германия чемпионлигини қўлга киритишган. Табиийки, улар иккиси ҳам шохсупага “Бавария” таркибида кўтарилган.\n- Энг кўп ўйин ўтказган футболчилар:\nКарл Ҳайнц Кўрбе Франкфурт шарафини ҳимоя қилувчи “Айнтрахт” жамоаси рамзларидан бири ҳисобланади. Кўрбел Франкфуртликлар сафида 602 та учрашув ўтказган. Унинг бу рекордини ҳали бери янгиланиши даргумон. Ўйинлар сони бўйича ундан кейинги ўринни кўп йиллар давомида “Гамбург” сафида мазмунли ўйин намойиш этиб мухлислар қалбидан жой эгаллаган Манфред Калц банд этган. Калц умумий хисобда 581 баҳсда майдонга тушган.\n- Энг кўп тўп киритган футболчилар:\nМюнхен суперклуби тарихига ўз номини зархал харфлар ила битиб қўйган футболчилар орасида Герд Мюллер номи алоҳида эхтиром билан тилга олинади. Герд Мюллер бундеслига тарихидаги энг сермаҳсул ўйинчи саналади. Унинг киритган голлари сони жами 365 тани ташкил этади. Сермахсуллик борасида "Шальке”нинг собиқ аъзоси Клаус Фишер ҳам яхши кўрсатгичга эга. Фишер умумий хисобда рақиб жамоалар дарвозабонларини 268 бора ранжитишни уддалаган.\n- Энг йирик хисоб:\nБундеслига доирасидаги баҳсларда қайд этилган энг йирик хисоб 12-0 ҳисобланади. Аммо бу хисоб қайд этилганига деярли 35 йил бўлди. 1978 йил “Боруссия” Мюнхенгладбах" ҳамда “Боруссия” Дортмунд жамоалари ўртасида бўлиб ўтган учрашувда мезбонлар рақиб дарвозасини 12 бор ишғол қилишга муваффақ бўлишган. Бундай йирик хисобда ғалаба қозониш ҳалигача бошқа жамоаларга насиб этган эмас.\n- Энг кўп томошабин келган учрашув:\nҲаммамизга маьлумки, Бундеслига учрашувларга томошабинлар ташрифи борасида жаҳондаги энг пешқадам биринчилик саналади. Ўтган мавсумда ҳар бир ўйинга ўрта хисобда 45000 мухлис ташриф буюрган. Бу борадаги энг катта кўрсатгич эса 1969 йилда қайд этилган бўлиб, ўшанда “Герта” - “Кëльн” баҳсини бевосита стадионда кузатиш учун жами 88075 та мухлис ташриф буюрган эди.\n- Ҳозиргача бундеслигада жами 52 та жамоа иштирок этишга муваффақ бўлган. Улар ичида фақатгина “Гамбург” турнирга асос солингандан буëн лигада қатнашиб келмоқда.\n- Германия Чемпионатида иштирок этувчи жамлоалар орасида клуб расмий номида рақамлар мавжудлари кўп учрайди. Мисол сифатида “Шалке 04”, “Майнц 05”, “Ганновер96” жамоаларини келтириш мумкин. Бу рақамлар – жамоаларнинг ташкил қилинган йилини англатади.\n- Бундеслига доирасидаги учрашувни кўриш учун келган мухлис чипта учун ўртача 23 Евро “ҳаражат” қилишига тўғри келади.\n- Ғолибга чемпионлик лагани насиб этади. Ушбу соврин 1949 йилда таьсис этилган булиб, дастлаб ҳудудий лига ғолиблари ўртасида ўтказилган турнир ғолибларига бериб келинган. Кейинчалик умумий лига ташкил этилган бўлса-да, бундеслига ғолибига ҳам ушбу соврин тақдим қилиш одати сақлаб қолинган.\nЗохиржон Акрамхонов тайëрлади


Бугун қандай об-ҳаво кузатилиши маълум бўлди - Namanganliklar.uz\nБугун қандай об-ҳаво кузатилиши маълум бўлди\nГидрометеорология хизмати маркази бугун, 13 октябрь куни Ўзбекистонда қандай об-ҳаво кузатилиши ҳақида маълумот берди.\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м / с тезликда эсади. Ҳарорат кечаси 5-7 ° илиқ, кундузи 19-21 ° илиқ бўлади.\nҚорaқaлпоғистон Республикаси Хорaзм вилоятида ҳам ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м / с тезликда эсади, баъзи жойларда 15-20 м / с гача кучайиши мумкин. Ҳарорат кечаси 3-8 ° илиқ, кундузи 18-23 ° илиқ бўлади.\nБухоро вa Нaвоий вилоятлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 5-10° илиқ, кундузи 18-23° илиқ бўлади.\nТошкент, Самарқанд, Жиззaх ва Сирдaрё вилоятлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7° илиқ, кундузи 17-22° илиқ бўлади.\nҚaшқaдaрё ва Сурхондaрё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10° илиқ, кундузи 18-23° илиқ бўлади.\nAндижон, Нaмaнгaн, Фарғона вилоятлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м / с тезликда эсади. Ҳарорат кечаси 2-7 ° илиқ, кундузи 14-19 ° илиқ бўлади.\nРеспубликaнинг тоғли ҳудудлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м / с тезликда эсади, баъзи жойларда 15-20 м / с гача кучайиши мумкин. Ҳарорат кечаси 2 ° совуқ-3 ° илиқ, кундузи 9-14 ° илиқ бўлади.\n1 674 Ko'rishlar\nЎзбекистон термаси Иорданияга йирик ҳисобда мағлуб бўлди\nНаманганда «Москвич» уриб кетиши оқибатида велосипедчи вафот этди


Ўзбекистон Республикаси Президенти Шавкат Мирзиёевнинг Олий Мажлисга Мурожаатномасида белгилаб берилган вазифа — парламентнинг муҳим қарорлар қабул қилиш ва қонунлар ижросини назорат этиш фаолиятини кучайтириш баробарида Бош вазир ва Ҳукумат аъзолари Давлат дастурининг бажарилиши юзасидан Олий Мажлис палаталари олдида ҳар чоракда ҳисобот бериб бориши билан боғлиқ амалиётнинг биринчиси қайд даражада уддаланди? Депутатлар нималарга эътибор қаратдию қайси жиҳатларга эътироз билдирди? Парламент вакиллари Ҳукумат олдига қандай вазифаларни қўйди?\nҚайд этиш жоизки, тақдим этилган Ҳукумат ҳисоботи қизғин муҳокама қилинди. Тортишув ва савол-жавобларга бой кечган муҳокамалар чоғида депутатлар томонидан Давлат дастурида кўзда тутилган, бироқ ижросини таъминлашда йўл қўйилаётган сусткашлик ва муаммолар юзасидан бир қатор масалалар кўтарилди.\nМасалан, Олий Мажлис Қонунчилик палатаси депутати Жамшид Пирматов бугунги куннинг энг долзарб масалаларидан бири — ўн биринчи синф битирувчиларининг кейинги тақдири ҳақидаги саволи кўпчиликнинг эътиборини тортди.\nУшбу масалада Президентимиз жорий йил феврал ойида Сирдарё вилоятига ташрифи давомида ҳам тўхталиб, иқтисодиётнинг ўрта бўғин кадрларга бўлган эҳтиёжи асосида кадрлар тайёрлашнинг янги тизимини яратиш бўйича 1 апрелга қадар муҳим топшириқлар берган эди.\nТўғри, мамлакатимизда барча ёшларнинг олий маълумотга эга бўлиши қийин. Мана, саноқли кунлардан сўнг республикамизда ўқувчилар илк бор ўн биринчи синфни битиришади. Афсуски, коллежларда ҳали ҳам 6 ойлик ёки 1 йиллик ёхуд 2 йиллик таълим дастурлари жорий этилгани йўқ. Бундан ташқари, қайси касб-ҳунар таълим муассасалари ёпилиши ёки қисқартирилиши масаласи ҳам ҳал этилмаган.\nБугунги кунда битирувчи ёшларимизнинг ўртача 15 фоизи олий таълим билан қамраб олинаётганини ҳисобга оладиган бўлсак, мактаб битирувчиларининг эндиги тақдири нима бўлади? Ўн биринчи синфни битириб, ўқишга киролмаганлар нима қилади?\nБош вазир ўринбосари А.Абдуҳакимов ушбу саволга жавоб қайтарар экан, бу долзарб масала экани, Президентимиз Шавкат Мирзиёев битирувчиларнинг олий таълимга қамровини 20 фоизга кўтариш бўйича алоҳида топшириқ берганини маълум қилди.\n— Мақсадимиз ушбу қамров доирасини яқин йилларда 30 фоизгача оширишдир, — деди Бош вазир ўринбосари А.Абдуҳакимов. — Албатта, қолган ёшларимиз тақдирига ҳам бефарқлик билан қарашга ҳеч кимнинг ҳақи йўқ. Чунки, ўн биринчи синфни тамомлаб, ўқишга киролмаган ёшларимизнинг қўлида шаҳодатнома бўлади, холос. Биз уларга касб-ҳунар ўргатишимиз, меҳнат бозорига тайёрлашимиз лозим.\nБош вазир ўринбосари жавобидан англашиладики, 11 синф битирувчилари олий ўқув юртларига киролмаган тақдирда ҳам, ана шундай таълим муассасалари — касб-ҳунар коллежлари, курсларда ўқиб, ҳунарли бўлиб, меҳнат бозорида ўз ўрнини топиш имконига эгадир.\nКўришлар сони: 4586


Нюрнберг полицияси Санъат ва дизайн янги музейига ташриф вақтида 116 минг долларлик суратда тасвирланган кроссвордни ечиб, унга шикаст етказган 91 ёшли аёлни ҳибсга олиб, кейин қўйиб юборди, деб маълум қилмоқда ОАВ.\nКампир ҳуқуқ-тартибот муассасалари ходимларига сурат юқорисида "Сўзни қўй" деган ёзувни кўриб, шундай қилиш керак экан деб ўйлаганини айтган. Аёл полициядан қўйиб юборилди, унга нисбатан иш қўзғалмади.\nМузей директори Эва Краузенинг айтишича, полиция суратга шикаст етказилгани сабабли суғурта ҳодисасини расмийлаштириш учунгина чақирилган. Гап шундаки, даниялик авангардчи-рассом Артур Кепкенинг сурати хусусий коллекционердан ижарага олиб турилган бўлган. Сурат 116 минг долларга баҳоланган бўлган, энди бу пуллар суғурта компаниясидан қопланади. "Коллекционернинг ўзи бу ҳодисани юмор билан қабул қилди. Аёлга ҳеч ким эътироз билдирмоқчи эмас. У тинчгина ухлайверса бўлади", деб ҳазил аралаш айтди музей директори.\nИчки ишлар органлари тариxи музейи очилди\n23:54 / 19.09.2018\nЎзбекистон Миллий музей фонди блокчейн ёрдамида ҳимояланади\n13:05 / 28.08.2018